Baa u ntehe nseñ i hol i pes mbuu? | Yigil\n“Ligip yaga i añ, ni béhe, ni niiga.”—1 TIMÔTÉÔ 4:13.\nTJÉMBI: 45, 70\nKii u nla boñ inyu hol i pes mbuu?\nLelaa u nla kena mahol moñ ma mbuu ni bisu ibabé le u waa?\nMambe mahéñha ma nla kônde hôlôs likeñge joñ i likalô?\n1, 2. (a) Lelaa mbañ i Yésaya 60:22 i nyon munu dilo di nsôk? (b) I len ini, kii i mbéda ikété ntôñ u Yéhôva?\n“HIMAGAMAGAA hi mut hi’a yila hikôô hi bôt, nu ki a nsôk yaga hies a’ yila mpémba loñ.” (Yésaya 60:22) Ini mbañ i Bibel i yé yon munu dilo di nsôk. Inyuki di nkal hala? I ñwii u nson 2015, 8 220 105 batéé likalô i bi gwel nson ni nkoñ isi wonsôna! Nlôñ u nsôk mu mbañ ini, u nlama tihba hiki kristen, inyule Tata wés nu ngii a nkal le: “Me Yéhôva yaga, m’a boñ jam lini le li hoo i ngéda yé.” Kiki bôt ikété litôa ba nôgda le li mbôdôl hoo, di nôgda le nson u yilha bôt banigil u nkônde hoo. Kii bés di mboñ ngéda di ntehe lelaa Yéhôva a mboñ le bôlô yé i kônde hoo? Baa di yé i boñ biliya gwés gwobisôna inyu añal ñañ nlam u Ane ni makénd? Ngandak bilôk bikéé, bôlôm kiki bôda, i bi yoñ bôlô i nsañal inyu ngéda yosôna, tole inyu pes ngéda. Baa di nok bé maséé i tehe lelaa ngandak i neebe i ke het batéé likalô ba mbéda, tole ba nyoñ ngaba i ngandak minson mimpe inyu Yéhôva?\n2 I nlélém ngéda, di gwé ngôñ ni ngandak bagwelnson. Hiki ñwii, bebee le 2 000 di makoda di ngwéé. Ibale i mbéda mimañ mintan ikété hiki likoda li mondo, ki y’a béda le hiki ñwii, 10 000 di bahôla nson di yônôs matiñ Bibel i nti inyu yila mimañ. Hala a nkobla ki le dikôô di bilôk bikéé bi bôlôm di nlama yônôs matiñ Bibel i nti inyu yila bahôla nson. Jam lipe li yé le, too di yé munlôm, too di yé muda, bés bobasôna di nlama ‘ligip ni nson Nwet ngéda yosôna.’—1 Korintô 15:58.\nI HOL I PES MBUU I NKOBLA LE KII?\n3, 4. Lelaa u nla boñ mahol i pes mbuu?\n3 Añ 1 Timôtéô 3:1. Buk Grikia ba nkobol hana le “sômbôl,” i nkobla le i nimbla inyu kabda ngim jam, bebeg jam li li nloo we ntel. Ñôma Paul a bi gwélél buk i, inyu yigye le i mbéda biliya inyu hol i pes mbuu. Hégda le mankéé munlôm wada a yé hoñol libak jé ikété likoda mu dilo di nlo. I nla ba le hanano a ta bé nhôla nson, ndi a nôgda le a nlama hôlôl i pes mbuu. Kiki jam li bisu, a nlama yônôs matiñ Bibel i nti inyu yila nhôla nson. I mbus ngéda, a kônde yônôs matiñ ma Bibel ni botñem le a yila mañ. Inyu yônôs ngôñ yé, a nlama boñ biliya bi ngui i yônôs matiñ Bibel i nti inyu kônde ba bebee i gwel nson ikété likoda.\n4 Nlélém jam ni bilôk bikéé bi bôlôm ni bi bôda bi bi nsômbôl yila basañal, tole basal i Bétel, tole i bôlô i oñ mandap ma Ane; yak bo ba nlama boñ biliya inyu yônôs ngôñ yap. Nano, di béñge lelaa Bañga i Djob i nti bés bobasôna makénd i boñ mahol ikété bañga base.\nLIGIP YAGA I KÔNDE HOL I PES MBUU\n5. Lelaa boñge ba wanda ba nla gwélél ngui yap inyu nson u Ane?\n5 Boñge ba wanda ba gwé ngui i mbéda inyu sal ngandak bibôlô ikété nson u Yéhôva. (Añ Bingéngén 20:29.) Ngim boñge ba wanda i Bétel i nyoñ ngaba i ñat ni pémés Bibel, ni bikaat bipe bi bi ntoñol yo. Ngandak boñge bôlôm ni bôda, i nhôla i oñ ni bôñgôl mandap ma Ane. Bape ikété boñge ba wanda ba ñadna ni minhôôlak mi lôk kéé, inyu hôla bôt ngéda bikuu bi nkwél bo. Ngandak boñge ba wanda i i yé basañal, i ntééne likalô i mambai, ni het bôt ba mpot dilémb dipe.\n6-8. (a) Lelaa mañge munlôm wada a bi héñha litehge jé li nson u Djob, bimbe bisai a bi kôs? (b) Lelaa di nla ‘noode, di tehe ki le Yéhôva a yé loñge’?\n6 Ibabé nkaa, u nyi nseñ i gwélél Yéhôva ni ñem woñ wonsôna. Ndi lelaa u nlama boñ ibale u gwé minlélém mi mahoñol mankéé wada ba nsébél le Arôn a bééna? To hala kii a bi néñél ikété lihaa li bikristen, a nkal le: “Me bé gwés bé me ke i makoda, to i likalô.” A bé yéñ gwélél Yéhôva ni maséé, ndi a bé nok bé inyuki a bé bé maséé. Kii a bi boñ?\n7 Arôn a bi bôdôl bana lem i yoñ ngaba i mam ma mbuu, kiki bo i añ Bibel, i kôôba ni timbhe i makoda. Jam li tôbôtôbô li yé le, a bi bôdôl soohe hiki ngéda. Kiki gwéha yé inyu Yéhôva i bi nañ, a bôdôl boñ mahol i pes mbuu. Ibôdôl ha ngéda i, Arôn a yé maséé i ba nsañal, a nhôla bilôk bikéé i bahoma het bikuu bi nkwo, a añlak ki miñañ minlam i loñ ipe. I len ini, Arôn a yé mañ u likoda, a nsal ki i Bétel. Lelaa a ntehe makidik a bi yoñ i niñ yé? A ntimbhe le: “Me bi ‘noode, me tehe le Yéhôva a yé loñge.’ Bisai a nkôp me, bi mboñ me le me nôgda wengoñle me gwé pil i pañ yé. Hala a ntinde me i kônde gwel nson wé, a lon-ga ki me ngandak bisai.”\n8 Ntôp tjémbi wada a bi tôp le: “Ba ba nkon nye woñi b’a ee bé yom yo ki yo.” (Añ Tjémbi 34:8-10.) I bôt ba ngwélél Yéhôva ni makénd, kekikel, a ga wéha bé bo nyuu. Bésbomede di ‘noode, di ntehe ki le Yéhôva a yé loñge’ ibale di mboñ kii yosôna di nla inyu nson wé. Ngéda di mbégés Yéhôva, hala a nlona bés ngandak maséé. Maséé mape mo ki mo ma mpam bé ma.\nU WAA BAÑ, NDI KE NI BISU I BOÑ BILIYA\n9, 10. Inyuki i yé nseñ le u ba mut a ‘nyi bem’?\n9 Kiki u mboñ biliya inyu yônôs ngôñ yoñ, unda le u yé mut nu a ‘nyi bem.’ (Mika 7:7, MN) Yéhôva a nit bagwélél bé ba maliga hiki ngéda, to ibale a nla nwas bo le ba bem ndék inyu bana nson u tôbôtôbô ikété ntôñ, tole inyu bem le mam map ma ke loñge. A bi bôn nsôgôsôgô Abraham le a ga ti nye man, ndi Abraham a bé lama unda le a gwé hémle ni wongut. (Lôk Héber 6:12-15) To hala kiki a bi bem ligwéé li Isak ngandak ñwii, Abraham a bi lehel bé ñem, to Yéhôva a bi wéha bé nye nyuu.—Bibôdle 15:3, 4; 21:5.\n10 I bem i ta bé jam li ntomb. (Bingéngén 13:12) Ibale di nlôôha bok mahoñol més i ngii mam ma nkônôs bés ñem, hala a nla ntômbôs bés. Ndi, di ñunda le di gwé pék ibale di ngwélél ngéda yés inyu kônde hôlôs libak jés i pes mbuu. Yimbe mana manjel maa u nla gwélél inyu boñ hala.\n11. Bimbe bilem bi mbuu di nla boñ biliya i bana, inyuki hala a yé nseñ?\n11 Hôlôs bilem bi mbuu. Ibale di ñañ Bibel, di nyoñok ki ngéda i tibil nok yo, di ga bana pék, bañga yi, liyi bagal mam, yi, ngap i hek pék, ni liyi yoñ makidik malam. Bilem bi, bi yé nseñ ngandak inyu bet ba nyoñ ño ikété base i maliga. (Bingéngén 1:1-4; Titô 1:7-9) Ibale di ñañ bikaat ntôñ u mpémés, di ga tibil yi mahoñol ma Djob inyu ngandak mam. Hiki kel, di nlama yoñ makidik inyu mintuk, mambot ni bienk, i yi gwélél moni, ni i yi niñ ikété nsañ ni bôt bape. Ibale di mbôñôl mam di nigil ikété Bibel, di nla yoñ makidik malam ma ma nlémél Yéhôva.\n12. Lelaa bilôk bikéé bi likoda bi nla unda le ba nla bôdôl bo ñem?\n12 Unda le ba nla bôdôl we ñem. To di yé bôlôm, to di yé bôda, di nlama boñ biliya gwés gwobisôna inyu yônôs to umbe nson ba nti bés ikété ntôñ. Kiki a bé ngomin, Néhémia a bé lama téé baéga nson ikété litén li Djob. Bonjee a bi téé? A bi gwélél bôt ba bé kon Djob woñi, ni bôt ba nla bôdôl ñem. (Néhémia 7:2; 13:12, 13) Yak i len ini, “i nsômbla ndigi ni bokindak le hi wada a lébna maliga.” (1 Korintô 4:2) Minson minlam mi nsolop bé.—Añ 1 Timôtéô 5:25.\n13. Lelaa u nla noñ ndémbél i Yôsef ngéda bôt bape ba mboñ we béba?\n13 Nwas le Yéhôva a kônde lémés we. Kii u nla boñ ibale bôt ba mboñ we béba? Bebeg u nla bana ngôñ i pala mélés ndañ u. Ndi ngim mangéda, ibale u nkida i unda le bôt bape bon ba gwé njom, u nkônde ôbôs mam. To hala kiki lôk isañ i Yôsef i bi tééñga nye, a bi téédana bé bo hiun. I mbus ngéda, ba bi ôm Yôsef nsohi u bitembee, ba ha ki nye i ndap mok yañga. Ndi yak ikété mandutu ma momasôna, a bi nwas le Yéhôva nyen a éga nye. Lelaa mam ma bi sôk? Bibel i nkal le: “Lipôdôl li Yéhôva li bi kônde lémés nye.” (Tjémbi 105:19, MN) Ngéda mandutu ma ma bi mal, Yôsef a bé nkôôbaga inyu nson u tôbôtôbô. (Bibôdle 41:37-44; 45:4-8) Ngéda u gwé mandutu ma ñôm we kiki biloo, soohe inyu bana pék. Bipôdôl gwoñ ni maboñog moñ ma ba ni liyômba, bem ki le Djob a lédés we. Yéhôva a ga hôla we.—Añ 1 Pétrô 5:10.\nHÔLÔS LIKEÑGE JOÑ I TÉÉ LIKALÔ\n14, 15. (a) Inyuki di nlama yoñ “yihe yaga” ni likeñge jés i añal ñañ nlam? (b) Lelaa u nla boñ le likalô joñ li kiha ni mahéñha ma mbôña ha homa u ntééne likalô? (Béñge titii i bibôdle bi yigil, u béñge ki nkéñeg matila le “ Baa u nla gwés noode likeñge lipe?”)\n14 Paul a bi kal Timôtéô le: “Ligip yaga i añ, ni béhe, ni niiga, letee me lo. Yihe yaga inyu yoñ wemede, ni inyu mam u niiga.” (1 Timôtéô 4:13, 16) Timôtéô a bé a ma yila nhôôlak ntéé likalô. Ndi, ‘liyoñ yihe’ ni mam a bé niiga, jon li bé lama boñ le likalô jé li num matam malam. A bi ha bé i ño wé le bôt ba ga neebe ndik likalô jé, to ibale a ngwélél nlélém likeñge a meya a ngwélél. Inyu ke ni bisu i tihba miñem, a bé lama hôlôs likeñge jé i téé likalô inyu boñ le li kiha ni mam ma yé bôt nseñ. Kiki yak bés di yé baañal ñañ u Ane, di nlama boñ nlélém jam.\n15 Ngim mangéda, di nléba le bôt ba ta bé mambai map ngéda di nke i likalô i mandap ni mandap. I ngim bahoma, di nla bé jôp ikété mandap ma ngii, ni i bahoma ba gwé mapénd. Ibale hala nyen mam ma yé nyoo i homa u ntééne likalô, baa u nla bé gwélél manjel mape inyu añle bôt miñañ minlam?\n16. Lelaa di nla yi gwel nson u likalô i mbamba?\n16 Likalô i mbamba li yé njel yada i nlôôha ba loñge inyu añle bôt miñañ minlam. Ngandak Mbôgi Yéhôva i nyi gwel nson unu, i kôhnaga ki ngandak bisai ni njel i. Ba nyoñ ngéda i kwélés bôt i bahoma ba nyôñôl mashin tole matôa, i bibôm, ni bahoma i mbamba bape. Mbôgi Yéhôva yada i nla gwélél yi i bagal mam, inyu kwel ni mut. I bibôdle, a nla toñle nye jam mañwin ma nkal, a bégés bon bé, tole a bat nye mbadga inyu bôlô yé. Kii a nkena nkwel ni bisu, mankéé a nla sima Bitilna inyu hôla nye i ti ndimbhe. Mandimbhe mut a nti ma mbéna yibil njel inyu minkwel mi Bibel mimpe.\n17, 18. (a) Lelaa u nla kôhna makénd i téé likalô i mbamba? (b) Inyuki i yé loñge le u diihe mahoñol ma David a bééna i bégés Yéhôva ngéda u ntéé likalô?\n17 Ibale u nôgda le likalô i mbamba li yé ndutu inyu yoñ, u lehel bañ ñem. Éddi, nu a yé nsañal i tison New York, a bé kon woñi i kwel ni bôt i mbamba. Ndi i mbus ngéda, a bi kôhna makénd. Kii i bi hôla nye? A nkal le: “Mu ntjegek ngéda lihaa jés li bi pohol inyu bégés Yéhôva, me ni nwaa wem di bi yéñ manjel di nla gwélél inyu timbhe bôt ba nyéñ kit, tole mélés minkwel ni bés. Di bi bat ki Mbôgi Yéhôva ipe maéba.” I len ini, Éddi a yé maséé i téé likalô i mbamba.\n18 Kiki u nkônde bana ngab ni maséé i añal ñañ nlam, ngandak i ga yimbe mahol moñ. (Añ 1 Timôtéô 4:15.) Ndi iloo mana mam momasôna, w’a bégés Isañ wés nu ngii kiki David, nu a bi tôp le: “M’a bégés Yéhôva ngéda yosôna; bibégés gwé gw’a ba nyo wem hiki ngéda. Ñem wem w’a yadbene inyu Yéhôva; ba ba nsamp [tole bôt ba suhulnyu] b’a nok hala, ba hak.” (Tjémbi 34:2, 3) Ni njel nson woñ u likalô, u nla hôla ngandak bôt ba suhulnyu i jôp ikété bañga base.\nHOL I PES MBUU INYU TI DJOB LIPÉM\n19. To ibale ngandak mam i nsék nye njel i gwélél Yéhôva kiki a ngwés, inyuki bañga ngwélél Yéhôva a nlama ba maséé?\n19 David a bi tôp ki le: “Minson nwoñ nwominsôna nw’a ti we mayéga, a Yéhôva, yak bapubhaga boñ b’a ti we lipém! B’a añal lipém li ane yoñ, ba kwélél ki inyu lipémba joñ; i yis bon ba bôt bibôñôl gwé bi lipémba, ni lipém li bai i lipém li ane yé.” (Tjémbi 145:10-12) Ibabé nkaa, bini bibañga bi ntoñol yaga mahoñol ma Mbôgi Yéhôva yosôna i i ntéñbe ni Djob. Ndi kii u nla boñ ibale kon, tole biuni bi nkéñ we njel i tégbaha ngandak ngéda i likalô? U hôiga bañ le, mu kii u ntééne batééda bakokon ni bôt bape likalô, nson woñ u pubhaga u nti Djob jés li hélha maséé. Ibale u yé ndap mok inyu hémle yoñ, bebeg le u mboñ kii yosôna u nla inyu niiga bôt bape maliga. Yi le hala a nkônha Yéhôva maséé. (Bingéngén 27:11) U nla ki boñ nlélém jam ibale u yé ikété lihaa li li yé mbaglak i pes mbuu. Ndi, noñ ntjegek woñ ngéda inyu mam ma mbuu. (1 Pétrô 3:1-4) Ñ, yak ikété mandutu, u nla bégés Yéhôva, u hol ki i pes mbuu.\n20, 21. Ibale ba nkônde ti we bôlô ikété ntôñ u Yéhôva, lelaa u nla ba bisai inyu bôt bape?\n20 Ibabé nkaa, Yéhôva a ga sayap we ibale u nke ni bisu i boñ mahol i pes mbuu. Bebeg le, ibale u mboñ ndék mahéñha mu ntjegek woñ ngéda, tole mu bilem gwoñ, hala a ga hôla we i kônde yoñ ngaba i añle maliga ma mahee ma Djob yak bôt ba gwé ngôñ ni botñem. U héa hala, mahol ni bisesema u mboñ i pes mbuu, bi nla lôôha lona bilôk bikéé bipe bisai. Ni njel biliya gwoñ u mboñ ikété likoda ni suhulnyu, u nla bana bisai i tehe lelaa bôt ba ngwés Yéhôva ba ngwés we, ba ndiihe we, ba nit ki we.\n21 To ibale di ntégbaha ngandak ñwii i gwel nson u Yéhôva, tole di mboñ ndik hala inyu ndék sôñ, bés bobasôna di nla hol mu bibégés di nti Yéhôva. Ndi, lelaa minhôôlak mi bikristen mi nla hôla bet ba ntip yi maliga i hol i pes mbuu? Di ga wan jam li ikété yigil i noñ.\nBAA U NLA GWÉS NOODE LIKEÑGE LIPE?\nVÉNÉSIA, mankéé nu muda i loñ Vénésuéla, a nkal le: “Mé bé hoñol bé me le me nla téé likalô ni nsiñga.” Ndi, a bi sébél muda wada a bé yi i nsiñga, a tééne nye likalô. I muda nu a bééna ngôñ i yi kii Bibel i niiga, jon Vénésia a bi bôdôl nigil Bibel ni nye. Sôk i nsôk, nu muda a bi kôs sôble. I len ini, Vénésia a nkal le: “I téé likalô ni njel nsiñga i num matam malam!”\nI loñ Libéria, Pétrô a bééna lem i kena bikaat gwés i suklu. Kiki ngim mawanda ma suklu ma bi tehe lini lipep ni hop Pulasi le Jeunes gens, qu’allez-vous faire de votre vie?, ba bi bat nye le yak bo ba gwé ngôñ i bana jo. Pétrô a bi toñle bo man ma yé mu lipep li, ndi a bat bo le: “Lelaa ni nsômbôl gwélél niñ nan?” Mañge munlôm wada a bi timbhe le: “Me nsômbôl gwélél niñ yem inyu bégés Djob.” Pétrô bo nye ba bi bôdôl yigil i Bibel.\nI loñ Pôlan, ngim babiina ba bi bôdôl téé likalô ni njel maléta inyule kon u bi nyégsa bo i yén i ndap. Mut wada a bi kôs léta yap, a tilna bo le: “Me nti bé mayéga ngandak inyule bibuk binan bi nti me hogbe. Hala a yé ñwii maa le nwaa wem a bi wo, yak man wem nu munlôm a bi wo i ñwii ntagbe.” Muda numpe a bi timbhe mbus ntandaa ngéda, a tila le: “Léta nan i nhôla me i yi maliga. I mbus ñwii ima le me bi kôs kaat nan, me nyéñ yis bé le nano yak me me yé Mbôgi Yéhôva.”


Culture Basaa: octobre 2017\nNiñ i mut i mboñ nye le a mbat mambadga ma tihba niñ yé ni i gwom bi nkéña nye. Jon a nke i mbog inyuu i bana ndimbhe tole a nke i base.\nMbog ni base bi yé gwom bibaa. Inyuule mbog i nyibil bilap, mbog i niiga we le u yéñ lelaa ngim yom i nke, lelaa u mbeha kon, lelaa u nla pam i sôñ i ke ni bisu. Base yo i niiga we inyuu kii wa ke bé yag Hilôlômbi i mbus nyemb yoñ, inyuu kii u nhémle i yom u nhémle, inyuu kii u nlama boñ longe i ke ni bisu.\nMbog i nhôla mut le a niñ longe ni njel ini le a ñôô bisélél gwé, a nyi sal bijek le a wo bañ njal, a nyi nyuu mut le a laa bañ bee bi matibla i ke ni bisu.\nBase i nkal we le Hilôlômbi a bi heg mut i pôna yé hala wee mut a nlama yéñ i nog Hilôlômbi, i yi biniigana bi Hilôlômbi ni mambén ma Hilôlômbi i ke ni bisu.\nMbog i nsélés boña woñ kikii yag base i nsélés boña woñ. Mbog i ntihba ngim yi ni pék inyuu i hôla mut ni mambadga mut a mbadba. Base i ntihba ngim yi ni pék inyuu i hôla mut ni mambadga mut a mbadba ma ma mbénge bé mbog. Kikii hihéga mbog i ñunda we le ibale u nje ngim bijek, wa kon bé ngim makon kikii bo kwashiorkor i ke ni bisu.\nMbog ni base bi nkiha inyuu mut a gwé longe soñnda inyuule mbog ni base bi nhôla mut i nog niñ yé, i yi i gwom a ntehe ni bi a ntehe bé.Mbog i nla bé timbhe mambadga momasôna to base.\nYaônde, 22 matjel 2009\nPublié par antoinepondipondi à 01:32 Aucun commentaire:\nBôt ba kôba ba bé yéñ i yi jôi li nwet a bi tohol bo gwét ingéda ba bi solop i Ngog Lituba. Ba bé badba lelaa to ikété maséé, ndutu, manoodana, makon,njiiha, béba, longe i ke ni bisu ngim ngui, ngim yom ya ba i i nhôla bo, i i nkôm bé bo mbus, i i nti bo botñem le ba tabé botama, i i ñunda bo le niñ i ngi keneg ni bisu. I mam mana mon ma bi tinde bo i hémle le Hilôlômbi a ba ni bo,a yé ki ni bo i homa ba yé.\nLiyééne liHilôlômbi li tane ndigi bé i ndap bôt ba ñoñol nye ndi ingéda ba nsoohe nye a nkôble bo. Yom yokiyo i nla bé yémbél Hilôlômbi. Jon base i bôt ba kôba i yé base i niñ le mut a nlama bé hoñol le ingéda ndutu i mpémél nye, wee Hilôlômbi a tabé ni nye. Mut a nlama bé ha i boña wé le ibale bo ngap yé i nla habé hôla nye ni i mam ma nkwél nye, wee niñ i mal nye. Inyuu i boñ le loñ mee i bana liada ni Hilôlômbi,nyen bôt kôba ba bé kwee bon bôôlôm. Yak Hilôlômbi a ti bon ba mee mambén le ibale ba ngwélél mo, ba ba ngwélés, ba niñ longe niñ, ba téñés bé libag jap i ke ni bisu. Jon Hilôlômbi a bé i ñem i hikii man mee. Bôt ba kôba ba bé sébél bé jôi li Hilôlômbi yanga.\nPublié par antoinepondipondi à 01:21 Aucun commentaire:\nKON NI MBÔÔ\nIngéda mut a nson njonog, hala wee mahoñol mé ma tabé ñwee, a nla nog waa minsôn i ke bisu. Yom yokiyo i nkon habé nye ngôñ. Yag hémle yé i nyeng. Ingéda bôt ba kôba, bôt ba matibla ba bé béna gwélél mabui inyuu i bap i mut a nkon. Mabui mana nson wap i yé le minsôn mi ntomb. Ba bé gwélél ki môô le ba ha i homa mut a nog njôhge i ke bisu. Jon bôt ba kôba ba bé gwélél bee inyuu i mélés makon.\nBôt ba kôba ba yi ki le hémle i nla hôla le mut a mbôôp. Hala a bé nson u ngim bôt le i bôt bana ba bé sal ndi ba yik le bee bi ntibla. Jon u nog le : libag libui li bikai ndi a nyila bee bi likañ. I bôt bana ba nhémle Hilôlômbi bon ba nlo i tibil mut a nkon inyuu i mélés kon wé. Ndi i bôt bana ba mbôdôl bagal inyuu i yi too i kon unu, Hilôlômbi a gwé i méé mahoñol inyuu mbôô i mut a nkon. Hala wee Hilôlômbi nyen a nyi to waga mbôôp tole heni. Hémle yoñ i gwé bé jam jokijo ni mbôô woñ ingéda u nkon. Hala a nkobla bé le u bana bañ bôdôl ni i bee mut matibla a ntiina we. Hala a mbénge libag li ngañngañ ikété matibla.\nI bôt ba nlo i soohene we i njel hémle le u mbôôp, hala a ngwés bé kal le u ntohi inyuule tohi i yé ngim yom ipe.\nPublié par antoinepondipondi à 01:16 Aucun commentaire:\nLONGE NI BÉBA\nNjee a nkit le ini i yé longe tole i yé béba ?Inyuule ingéda mut a njôp i sabe ndi a yôñ yom i babe nye i saa i yom i, hala wee a mboñ béba. Ibale bo ndi a nsaa i yom a nyoñ, hala wee a mboñ longe. Ingéda bôt ba kôba, munlôm a bé yi bé mudaa ibale bo a mbat bé nye libii.Ingéda ba nkal le longe i yé i yom i yé kunde le u nla boñ ndi béba i bag i yom i yé kila, hala a ntinde bés i nog le mbén yon i yis bés longe ni béba.\nBôt ba kôba ba bi tehe kikii Hilôlômbi a bi tohol bo le baba bañ minkol inyuule libag li nkol li yé béba. Jon Bayemlikok a bi sal nson wé.Hilôlômbi a ti bôt ba kôba yi ni pék inyuu i yi longe ni béba. Jon ba nsébél nye le Batuupék. Hilôlômbi a unda bo le longe yé i yé mba ni mba ikété maliga. Jon ba nsébél nye le Kimaltjai.Inyuu i boñ le bôt ba kôba ba hôya bañ kii i yé longe ni kii i yé béba nyen Njombongo a mpôdôs man mee. Bôt ba kôba ba bi jôp i base i sôkbôk.Inyuu i tééda ni gwélél biniigana bi Hilôlômbi. Ba bé yi le ngim bôt i gwé bigwel moo, mahoñol map ni maboñog map mabe bi ntinde bo i kek le i mam map ma ma yé longe i ke ni bisu. Jon bôt ba kôba ba bé bégés loñ mee. Jon u nog le : kiñ loñ i yé kiñ Hilôlômbi. U nogog ki le : mut a nje njék ndi mut a nje bé loñ. Mu i njel i nyen u nog ki le : gwelna gwelna bileñ bi nyôl. Inyuu hala nyen ba bé yil man mee ni bilem bini le : gwéha, maliga ni ômsiñ. Nu a nyi i homa longe i yé ndi a tjél yo, wee a yé mbodo. I mut a nke i njel longe a now bé.\nYaônde, 22 hikañ 2009\nDi nla kobol i bug ini ni kal le hala a yé ngim likenge inyuu i yémbél mam ma niñ momasôna. Jon u gwé hipa hi gwét, hipa hi nteba, hipa hi hikuu hi ane, hipa hi jôs liyep i ke ni bisu.\nHipa hi tabé bun. Inyuu hala nyen u nlama ba mut a nyi ôt mahoñol, mut a gwé soñnda, mut nu a yé le boña wéé a nwaa bé sal. Jon u nog le: hipa hada, mbek ibaa, wee u yé jôñ.\nHipa hi ntinde we le u yén péé inyuu i boñ le u ba bañ jôn mut.\nYaônde, le 21 biôôm 2004\nPublié par antoinepondipondi à 01:08 Aucun commentaire:\nLITÉÉDA BOÑA WOÑ\nBoña nyen a nti oda. Jon i bug ini le boña i nlôl i bug ini le boñ. Boña a nla kon inyuu ngandag manjom. Ndi mut a nla kéñ le boña wé a kon bañ ni ngim maboñog, ngim mahoñol i ke bisu. Boña a uñ kikii hikii yom i gwé niñ. Inyuu hala nyen mut a nlama sélés boña wé. Hala wee mut a nlama añ bikaat, a nlama kwel ni bilôg bi nsañ, a nlama boma bôt bape ingéda a nke i ngim biboma i ke bisu. Mut a nlama béna je tjobi, bikai ni nyo milik. Mut a nlama bé yén homa wada, a nlama ke like li isi kikii hihéga, mut a nlama bé yét i lel ntel wé, mut a nlama bénge mbôô i ñem wé i ke bisu. Mut a nlama bénge minkañ mi matjél. Liyot li yé libe. Tjél hiun ni jomol. Tjél yag nduña le ma boñ laa, ma bana kii, ma niñ laa i ke bisu. Tjél maog ni siba.\nPublié par antoinepondipondi à 01:06 Aucun commentaire:\nMAKIDIK INYUU I KÔSNA MONI NI I PÉMÉS MONI\nLoñ yokiyo i nla bé niñ ibale bo ndi i mbok bé i mam loñ i nlama boñ. Jon loñ i nlama hôlôs, i nlama kôôba, i nkwélél i ndap baôma ba loñ i ntep mbén i mapanga ma moni. Mbén i mapanga ma moni i nkal kikii loñ ya kôsna moni ni kikii loñ i nlama pémés i moni nunu. Ingéda ñane loñ a nyoñ makidig i yis loñ kikii mbén mapanga ma moni ya ba i nwi unu, nyen likôsna ni lipémés moni mi loñ bi mbôdôl.\nIngéda mut a ngwés pémés moni to i boñ to imbee jam, a yé héhlak i bok mam mé i pémés to i jubus. Hala a yé nlémél inyuu ngim ndap bôt, ngim litén, ngim nlôñ, ngim ntôñ, ngim iñngin, ngim loñ i ke bisu.\nI yom mut a ngwés boñ to i yom loñ i ngwés boñ bi nlama bôga longe i njel makidig inyuu i kôsna moni ni i pémés moni.\nYaônde, 06 kondoñ2017\nPublié par antoinepondipondi à 01:02 Aucun commentaire:\nBôt ba kôba kikii ba ntehe i jam Hilôlômbi a bi bôñôl bo i Ngog Lituba le ba yémbél gwét ni i bôt ba bé gwés le ba jôp i base i baôm mbom isi, nyen ba bi yoñ makidig le ba nti nye mayéga. Bôt ba kôba ba tehe le Hilôlômbia yé i ngii biloñ gwobisôna, a yé i ngii gwom gwobisôna, a gwé liyééne. Jon ba nsébél nye le Libôg li nkumndum. A yé konangoo. A yé bebee ni bôt bobasôna too u yé banga mut, too u yé ngoo mut i ke bisu. Jon bôt ba kôba ba bé tubul nye tjémbi di malok. Inyuule Hilôlômbi a nti we bot-ñem, a yé longe. U ti nye mam moñ momasôna. Jon bôt ba kôba ingéda ba mmal masoohe, ba nkéne i ngén ini le:nginda hibee i hi jek batôle. Hilôlômbi a mboñ we le u ba ikété maséé ingéda u mbégés nye. Jon bégés Hilôlômbi hikii kel, u gwés Hilôlômbi ni ñem woñ wosôna ni nyuu yoñ yosôna. Hilôlômbi a tjôô bé we, a sayap we, a gwel we i woo, a boñ le u nkee bisu, a ti we yi ni pék le u ôô bisélél gwoñ, le u bañ bee gwoñ, le u nuñul bijek gwoñ, maog moñ, bisélél gwoñ ni bee gwoñ ni nkoñ isi. A ngwés we.\nYaônde, 02 kondoñ 2017\nPublié par antoinepondipondi à 00:58 Aucun commentaire:


Hiôb a tiñi ni ñem wé maliga | Ñwin u Bibel\nHiôb a tiñi ni ñem wé maliga\nSatan a soman Hiôb le a nla bé téñép ni ñem wé maliga i bisu bi Yéhôva Djob, ndi to hala Hiôb a téñba ni telepsép yé\nBAA mut binam a nla tééda telepsép i bisu bi Djob to ikété bikuu? Baa a nla téñép ni ñem wé maliga tobale nôgôl mambén ma Djob ma nlona bé nye ñkus to lingwañ? Mbadga ini i bi béda, ndi i kôhna ki ndimbhe ikété niñ i mut wada ba nsébél le Hiôb.\nHiôb a bé mut lihaa li Abraham. Ngéda lôk Israél ba bé ba ngi yii i Égiptô, Hiôb a ba yééne i loñ ba nsébél i len ini le Arabia. Nlélém ngéda u, biañgel i ngii bi bi kodba i bisu bi Djob, yak Satan nu a bi ndogbene Djob a lo mu. Mu ikété ini boma, Yéhôva a kal lelaa a gwéne ngwélél wé Hiôb botñem. Ni Yéhôva a kal le mut binam numpe a téé sép ki Hiôb a ta bé. Ha nyen Satan a kal le Djob a nsayap Hiôb, a nsôñ ki nye ngandak, inyu hala nyen Hiôb a ngwélél nye. A kal ki le ibale ba nhéa gwôm gwobisô Hiôb a gwé, a’ tiihe Djob.\nNi Djob a nwas le Satan a héa lingwañ li Hiôb djolisô, a nol bon bé, ni le a kônôs nye. Hiôb a la bé nok inyuki Djob a neebe le a kôhna mana mandutu inyule a bé yi bé le Satan nyen a bé téénga nye. Ndi to kel yo kii yo, Hiôb a bi tiihe bé Djob.\nMawanda ma Hiôb maa ma bi lo i yuuga nye. Ndi ma bé mawanda ma bitembee. Ni bo ba pot ngandak mam ma yé ntilbaga i kaat Hiôb. Ba noode tinde nye i neebe le Djob nyen a nkogse nye inyu bibéba bimam a bi boñog bisôsôli. Ba pot yak le Djob a nkônôl bé bagwélél bé masé, a gwéne bé ki to bo botñem. Ndi Hiôb a tjél neebe mahoñol map mabe. Ni nye a pot ni maként le a’ nwasba bé ñem wé maliga letee ni nyemb!\nNdi Hiôb a boñ ihôha hada, a bé lôôha kaaba. Njohok mut yada ba nsébél le Élihu a bé emble bo. Ni nye a pot inyu kodol Hiôb ni mawanda mé ma bitembee. Élihu a kal Hiôb le a yimbe le yom bisu i nloo gwobisô, i yé le a nit kahab i Yéhôva Djob, iloo noode unda le mut binam a téé sép. Mbus hala, Élihu a kônt yak mawanda ma Hiôb ma bitembee.\nYéhôva Djob a pôdôs Hiôb, inyu hielel mahoñol mé. Ni Yéhôva a unda Hiôb mam ma hélha inyu niiga nye le mut binam a tabé yom, Djob nyen a yé nunkeñi. Hiôb a suhus nyemede, a neebe i yom Djob a kal nye inyu kodol mahoñol mé. Yéhôva, nu “a yôni ni ñem ngoo ni konangoo,” a timbhe Hiôb mbôô wé. A kônde nye ngaba iba iba inyu gwom gwobisô a ba a gwé; a sayap ki nye ni jôm li bon. (Yakôbô 5:11) Kikii a téñbe ni ñem wé maliga i bisu bi Yéhôva ikété bikuu, Hiôb a bi unda le Satan a tembee ngéda a kal le bôt ba binam ba nla bé tééda telepsép i bisu bi Djob ngéda ba yé ikété ma noodana ma nlet.\n—Biniigana bini bi nyôñna i kaat Hiôb.\nLelaa Satan a soman Hiôb?\nTelepsép i Hiôb i bisu bi Yéhôva i unda le kii?\nMAMBADGA MA YÉ NSEÑ NGANDAK\nSatan a kal le Hiôb, mpom mut nu maliga ni telepsép nu a ba ha ngéda i, a bé gwélél ndik Yéhôva Djob inyu yéñe yé nyetama. Ndi ngéda a pot hala, Satan a bé kal nlélém jam inyu bôt ba binam ni biañgel gwobisôna. Satan a pééna telepsép i mut binam i pañ Yéhôva. Yôm a bi kal ha i yé nga ndik mbadga yada ikété mambadga a bi lona i wom Éden: Baa Djob a gwé kunde i ñane bés? Baa a nla ane bés ni telepsép? Kaat Hiôb i ñunda bés le i ngéda biañgel ni bôt ba binam ba ntééda ñem wap maliga i bisu bi Yéhôva, yak bo ki ba nsôñ kahab Yé.


Ñwin u Bibel—I sem kwep | Ñwin u Bibel\nYéhôva a heg Adam ni Éva le ba niñ boga ni boga ikété paradis. Satan a ñôbôs jôl li Djob, a pééna ki le Djob a kôli bé énél. Adam bo Éva ba noñ Satan mu i ngolba yé. Hala a lona bo ni bon bap béba ni nyemb\nYéhôva a kéés ba bobasô ba ndogbene nye, a bôn ki le Mbôô tole Ntohol wada a ga telep i tjé Satan ni mélés mandutu ma nlôl i béba ni i ndog yap\nYéhôva a bôn Abraham bo David le ba ga yila basôgôsôgô ba Mbôô tole Mésia nu a ga ane kii Kiñe i boga ni boga\nYéhôva a gwélél bapôdôl bé inyu pôt bindéé le Mésia a ga héa béba ni nyemb. Mésia a ga ba Kiñe i Ane Djob, a ga ane ki lôñni bôt bape. Ane yap y’a mélés gwét, makon ni nyemb\nYéhôva a ep Man wé hana isi, a unda ki le Yésu nyen a yé Mésia. Yésu a añal inyu ane Djob, a ti yak niñ yé sesema. Yéhôva a tugul nye i libak li mbuu\nYéhôva a téé Man wé Kiñe i ngii. Hala yé bibôdle bi dilo di nsôk di hiai hini. Yésu a ñéga banigil bé i bôlô yap i añal Ane Djob ni hisi hiosôna\nYéhôva a ep Man wé i lona Ane yé hana isi. I Ane i ga tét biane bi béba hiai ini, i lona paradis ni yilha ki bôt ba binam peles. Yéhôva a unda le a kôli énél, yak jôl jé ki li ntééba lipubi i boga ni boga


Bikaat ni hilémb Basaa (1996-2021)\nIni sélél i yé inyu nyiña ikété bikaat Mbôgi Yéhôva i mpémés ikété ngandak dilémb.\nInyu yoñ bikaat gwomede, soho yuuga jw.org.\nHilémb hi mondo hi nkôndba: Gagauz (Roman)\nNgwa koo, 22 Biôôm\nInyule nu Yéhôva a ngwés, nyen a nkônt, kikii isañ inyu man nu a nkônha nye maséé. —Bingéngén 3:12.\nMam mape ma ntinde bés i hémle le Yéhôva a ndiihe bés. A bi ôt bés, a yimbe ki lelaa di bi leege ñañ nlam. (Yôhanes 6:44) I ngéda di bi bôdôl kôôge Yéhôva bebee, yak nye a bi kôôge bés bebee. (Yakôbô 4:8) Inyu unda le di yé nseñ i mis mé, Yéhôva a nyoñ ngéda, a gwéélak ki ngui yé inyu niiga bés. A nyi umbe ntén mut di yé len, ni umbe ntén mut di nla ba yani. A nkodol ki bés inyule a ngwés bés. Ibabé pééna, hala a ñunda toi le Yéhôva a ndiihe bés! Bôt bahogi ba bé hoñol le Kiñe David a bé bé nseñ, ndi nye a bé yi le Yéhôva a ngwés nye, a nidik nye. Kiki David a bé yi i jam li, hala a bi ti nye ngui i hônba mandutu mé. (2 Samuel 16:5-7) I ngéda di nimis ngui yés, tole di mboma mandutu, Yéhôva a nla hôla bés i tehe mam nya ipe, a nla ki hôla bés i yémbél to imbe ndutu di mboma. (Tjémbi 18:28-30) I ngéda Yéhôva a nit bés, yom to yada i nla bé kéñ bés i gwélél nye ni maséé.—Rôma 8:31. w20.01 15 § 7-8\nDi wan Bitilna hiki kel—2021\nNgwa jôn, 23 Biôôm\n[Ni niiga] bo i nôgôl mam momasôna me bi ti bé oda le ni boñ. —Matéô 28:20.\nI ngéda di ntip bôdôl niiga mut Bibel, i yé loñge i bôdôl yigil ni masoohe. Libim li ngéda, i yé loñge i bôdôl yigil i Bibel ni i kwés yo ni masoohe. Di nlama hôla nnigil Bibel i yi le di nla bé nok Bañga i Djob ngi mahôla ma mbuu mpubi. Inyu pôdôl jam li masoohe ni nnigil Bibel, ngim lôk kéé i ngwélél kaat Yakôbô 1:5, i i nkal le: “Ibale mut ikété nan a nhañ pék, a ke ni bisu i bat yo Nyambe.” I mbus, mankéé a mbat nnigil le, “lelaa di nla bat Nyambe pék?” Nnigil Bibel a yé le a timbhe le, di nlama soohe nye. Niiga nnigil Bibel i soohe. Yis nye le Yéhôva a yé maséé i emble masoohe mé. Kal nye le ngéda a nsoohe nyetama, a nla yible Yéhôva ñem wé ibabé i kon woñi, a pahle nye i mam ma ntééñga nye, ma a nla bé añle mut nye ki nye. A hôya bañ le Yéhôva a nyi mahoñol més ma kétékété.—Tjémbi 139:2-4. w20.01 2 § 3; 5 § 11-12\nKel sonde, 24 Biôôm\nHala a nkiha bé ni ngôñ i mut tole ni biliya gwé, ndi ni Nyambe nu a gwé konangoo. —Rôma 9:16.\nYéhôva nyen a nyi imbe ngéda a mpohol minhook. (Rôma 8:28-30) Yéhôva a bi bôdôl pohol minhook i mbus bitugne bi Yésu. I nene le i hiai bisu, bañga bikristen yosôna i bé minhook. Ndi mu nwii mi bé noñ ha, libim li bôt li li bé kadba le li yé bikristen, li bé noñ bé Kristô. To hala, Yéhôva a bi pohol ndék mu i i bé bañga bikristen. Ba bé kiki blé ikété béba kai i Yésu a bi pôdôl. (Matéô 13:24-30) Dilo di nsôk, Yéhôva a nke ni bisu i pohol bôt ba mba nsoñgi 144 000. Ibale Nyambe a nkit le a mpohol bape ndék ngéda ilole lisuk li nlo, di gwé bé le di kéés nye. (Rôma 9:11) Di nlama bé kôna bôt ba bôlô Yésu a bi pôdôl mu hihéga hié. Ba bi tjelel inyu bitelbene nwet bôlô a bi yoñ inyu bôt ba bi sôk lo, ba ba bi sal ndigi ngeñ yada.—Matéô 20:8-15. w20.01 30 § 14\nKap ni njel email


Kiñ ñem i nkéés we ni nwéhél—“Sas matjank mem” (Tjémbi 51:3)\nPES 1 “M’a yéñ u u bi nimil”\nPES 2 Nduña—“Di nkiiña ni njiiha bipes gwobisôna”\nPES 3 Hiun—“Ibale mut a ntogha inyu maasañ”\nPES 4 Kiñ ñem i nkéés we—“Sas matjank mem”\nPES 5 Soho, témb yak “Ntééda ni Mbénge nom nan”\nSoho, témb yak Yéhôva\nAÑ I HOP U Abua Afrikaans Albania Amharik Arabik Arménia Aserbajañ Aserbajañ (Syrilik) Aymata Baoulé Basaa (Kamerun) Basque Bausa Beñgali Bikol Birman Bislama Bule Bulgaria Damara Dangme Danmark Dréhu Duala Edo Fiji Finland Ga Galacia Gokana Grikia Grôenlan Guarani Gujarati Gun Géorgia Herero Hiligaynon Hilémb hi moo hi Amérika Hilémb hi moo hi Finland Hilémb hi moo hi Indônésia Hilémb hi moo hi Italia Hilémb hi moo hi Jaman Hilémb hi moo hi Kili Hilémb hi moo hi Kolombia Hilémb hi moo hi Kuba Hilémb hi moo hi Kébek Hilémb hi moo hi Kôré Hilémb hi moo hi Meksika Hilémb hi moo hi Pulasi Hilémb hi moo hi Péru Hilémb hi moo hi Pôlan Hilémb hi moo hi Ruslan Hilémb hi moo hi Simbabwé Hilémb hi moo hi Wénésuéla Hilémb hi moo hi Yapan Hilémb hi moo hi Ôstrélia Hindi Hiri Motu Héber Ibô Iloko Indônésia Islañdia Isoko Istônia Italia Jaman Kambôjia Kana Kannada Karen (Segaw) Kasakh Katalan Katjin Kebuanô Kikamba Kikaonde Kikongo Kikuyu Kiluba Kimbundu Kina Mandareñ (Ba nhôyôs) Kina Mandareñ (Lem lôñ) Kinyarwanda Kirgisistañ Kiribati Kirundi Kisi Kisonge Kongo Kriô Kréol i Ayiti Kréol i Môris Kréol i Séitjel Krôasia Kwangali Kwanyama Kôré Lamba Lenje Lingala Liétuwa Lomwe Luganda Lunda Luô Létônia Madagaskar Makua Makédônia Malay Malayalam Malta Mambwé-Lungu Marathi Martjal Maya Mixe Môñgôlia Môôré Nahautl (Ñem Mbok) Nahuatl (Guérérô) Nahuatl (Huasteka) Nahuatl (Ño Mbok i Puebla) Navajô Ndau Ndonga Ndébélé Ndébélé (Simbabwé) Ngabere Ngisi Niu Norwégia Nyaneka Nyanja Nyungwe Nzema Okpe Oromo Otetela Oñgri Pangasinan Panya Papiamentô (Curaçaô) Persia Pidjin (Kamerun) Pijin i biôn bi Salômô Potoki Potoki (Eurôpa) Pulasi Punjabi Pôlan Quechua (Ankash) Quechua (Ayacucho) Quechua (Bôliwai) Quechua (Cuzcô) Rumania Ruslan Samoa Sandé Sangô Sapôtek (i ônt) Sena Sepedi Serbia Sesôthô (Lésôtô) Shôna Sidama Silosi Sinhala Slôwakia Slôwénia Sranan-tongo Swahili Swahili (Kôñgô) Swati Swéden Tagalog Tahiti Tailand Tamul Tatar Tigrinya Tiv Tjibemba Tjin Haka Tjitjéwa Tjitoñga Tjitoñga (Malawi) Tjitumbuka Tjiyao Tjékôslôwakia Tonga Totonak Tshiluba Tshwa Tsonga Tsotsil Tswana Turkai Turkmen Tuwalia Twi Télungu Ukren Umbundu Urdu Urhobo Urund Usbékistañ Valañsia Venda Walisia Waray-Waray Wetnam Wolaita Xhosa Yapan Yôruba Zulu mizô Éfik Éwé Ôland Ôsetia\nKiñ ñem i nkéés we—“Sas matjank mem”\n“Me bi kôs bôlô i mondo. Hala bi boñ le lihaa jem li bôdôl niñ kii migwañ mi bôt. Ndi, hala a bi tinde ki me i bôdôl boñ mam ma téé bé sép. Me bi bôdôl yoñ ngaba i mañgand ma bibase. Mbus, me kaha ke i biboma bi pôlitik. Me bi sôk yak me kaha ke i kwéha base. Me bi boñ 40 ma ñwii ibabé le me téé likalô to ke i makoda. Kii ngéda i bé tagbe, hala nyen yak me bé kônde hoñol le Yéhôva a nla bé nwéhél me. Me bé la bé nwéhél memede, inyule me bé yi maliga, ndi me kôôba yoñ njel ibe.”—Marta.\nHALA a yé mbegel keñi ngéda kiñ ñem yoñ i nkéés we. Kiñe David a bi tila le: “Bibôñôl gwem bibe bi ntagbe ngi ño wem; Bi ñidil me kii mbegee i ñét.” (Tjémbi 38:5) Ngim bikristen bi yé nkwoog nkaa le Yéhôva a yé mbén i nwéhél bo, jon hala a nlôôha tééñga mahoñol map. (2 Korintô 2:7) Baa hala a yé toi maliga? To ibale u bi boñ béba iloo héga, baa u nhoñol le u yé haa ngandak ni Yéhôva? Baa u nhoñol le a ga nwéhél bé we kekikel? To! U hoñlak bañ hala.\n“Loga, me nsoohe, di kaa [tole di nôgla]”\nYéhôva a ntjôô bé mut nu a ntam bibéba gwé. Ndi, a nke yéñ nye. Yésu a bi ti ngén i man nimlaga. A bi toñol le, Yéhôva a yé kii Isañ nu gwéha, nu man a bi tjôô ndap lihaa, a bôdôl niñ u mpuñgu. Mbus ngéda, man nunu a bi yoñ makidik i témb i ndap. “Kii a ngi yii nonok, isañ a tehe nye. A kônha nye ngoo, a ubi ngwéé, a hôba nye kiñ,” a sambla ki nye ni gwéha. (Lukas 15:11-20) Baa u gwé ngôñ i kôôge bebee ni Yéhôva, ndi u nhoñol le u “ngi yii” haa ni nye? Kii isan mu héga Yésu a bi yoñ, ñem konangoo u Yéhôva u ntinde nye i hoñol we. A yé ki bebee i leege we.\nNdi ibale u nhoñol le Yéhôva a nla bé nwéhél we inyule bibéba gwoñ bi nloo héga, soho béñge yom Yéhôva a nkal i kaat Yésaya 1:18: “Loga, me nsoohe, di kaa. To i ba ya le bibéba binan bi kôibak tjôôm, gw’a pôp kikii pem; to bi bak bi kuyi ndoom, gwa’ yila bipuba wengoñle mahuu ma ntômba.” Ñ, ngim bibéba bi nla ba kii bi kôyôp bi môô ngii puba mbot. Ndi, yi le Yéhôva a nla sas yak bibéba bi.\nYéhôva a ta bé maséé i tehe we u nkônde nok ndutu inyule kiñ ñem yoñ i ngi kééhak we. Ndi, inyu boñ le Yéhôva a nwéhél we, ni le u kôhna hogbe ni ñem nwee, kii u nlama boñ? Béñge mana mam ima Kiñe David a bi boñ. Kii bé jam li bisu a bi boñ? Nyemede a bi kal le: “M’a pahle Yéhôva matjank mem.” (Tjémbi 32:5) Bigda le Yéhôva a bi mal sébél we i kôôge nye bebee ni njel masoohe, ni i kodol mam ni nye. Soho, kôôge nye bebee. Pahal bibéba gwoñ, u toñle ki Yéhôva mahoñol moñ. Yom i bi tagbe i niñ David i bi tinde nye i soohe le: “Sas matjank mem.” Ndi, a kal ki le: “A Nyambe, ñem u nyodop, u yé ki nsôhga, w’a yan bé wo.”—Tjémbi 51:3, 19.\nKii yé mam ma nyônôs ima? David a bi kôhna mahôla ni njel mpôdôl Djob a bi téé, le Natan. (2 Samuel 12:13) I len ini, Yéhôva a mbôñôl mimañ mi likoda. A bi niiga bo lelaa ba nlama hôla bilôk biké bi bi ntam bibéga gwap, ni hôla ki bo i témb ba mawanda ni nye. Ngéda u ga tehe mimañ, ba ga gwélél Bibel ni masoohe ma ma ntihba ñem, inyu hôyôs ñem woñ. Mbus, mam ma momasôna ma ga hôla we i témbna mbôô woñ inyu mam ma mbuu.—Yakôbô 5:14-16.\nYéhôva a ngwés le yak we u bana hogbe i nlôl ni kiñ ñem i mpôp\n“Nu litjank jé li nwéhlana a yé kimasoda”\nU nla hoñol le pahal bibéba gwoñ ni ke i tehe mimañ li yé jam li nlet ngandak i boñ. David nyemede a bi bana minlélém mi mahoñol. Inyu ngim ngéda, a bi “mom nwee” inyu mam mabe a bi boñ. (Tjémbi 32:3) Ndi i mbus, a bi neebe i tam bibéba gwé, ni i kodol njel yé.\nIkété bisai bikeñi David a bi kôhna, li bisu li bé le, a bi témbna maséé mé. Jon a bi tila le: “Nu litjank jé li nwéhlana a yé kimasoda, nu béba yé i nhuba.” (Tjémbi 32:1) A bi soohe ki le: “A Nwet, yibil bibép gwem, ndi hilémp hiem hi’a añal bibégés gwoñ.” (Tjémbi 51:17) Ngéda David a bi kôhna hogbe inyule Djob a bi nwéhél nye, hala a bi tinde nye i hôla bôt bape i yi Yéhôva.\nYéhôva a ngwés le yak we u bana hogbe i nlôl ni kiñ ñem i mpôp. A nsômbôl ki le u añle bôt bape bitééne gwé ni ñem woñ wonsôna, ikété maséé ibabé le kiñ ñem yoñ i ôm we nsohi. (Tjémbi 65:2-5) U hôya bañ le, a nsômbôl le “bibéba binan bi séha, le ndi ngéda hogbe y’a ba i nlôl bisu bi Nwet.”—Minson mi baôma 3:19.\nHala nyen i bi bôña ni Marta. A ñañal le: “Man wem a bi waa bé ômle me mimbamle. Ndék ni ndék, me bi témb me bôdôl bana maada malam ni Yéhôva. Ndi inyu témb, yom i bé nene me nledek ngandak i bé le, me bat nwéhél inyu bibéba gwem gwobisôna. Me bi sôk me kôôge Yéhôva bebee ni njel masoohe, me bat ki nye le a nwéhél me. Memede me yé nheleg le 40 ma ñwii ma bi tagbe ilole me ntémb yak Yéhôva. Niñ yem yomede i ñunda le to i mbus ngandak ñwii, mut nu a mbagla ni likoda, a nla ki sélél Djob, ni bana maada malam ni nye.”


Culture Basaa: avril 2010\nles vidéos du mois de janvier 2010 a l'adresse suivante: http://www.youtube.com/my_playlists?pi=0&ps=20&sf=&sa=0&dm=0&p=85CD28FD989E9394\nToutes les vidéos culture basaa http://www.youtube.com/my_playlists?pi=0&ps=20&sa=0&dm=0&p=D8DC1F56D172C86B\nPublié par antoinepondipondi à 02:15 Aucun commentaire:\nDi nla kobol i bug ini ni kal le hala a yé ngim loñ tole ngim litén i ta bé i gwét to i sañ ipôla loñ ipe tole litén lipe.\nDi nla ki kobol i bug ini ni kal le hala a yé ngim loñ tole ngim litén i i njo bé gwét .\nNsañ i mboñ le loñ i hol . Bôt ba nsal le mut nyekinye a yep bañ ni jis li mbôngôô. Hala a nlona adna ipôla bon ba loñ yag gwéha ipôla yap.\nNsañ i mbénge yag mut binam. Bibug bi mpémél mut i nyo bi nla ba bibug bi nkôp nsañ. Jon u nog le, hinoo ntomnga hon i héya pos i nwii. Inyu hala nyen i yé longe le u bôn bé, i loole u bôn ndi u yônôs bé. Hala a mboñ le kiñ yoñ ñem i nkéés we. Ni we u nla niñ ni nsañ ingéda u nyônôs makak moñ . Hala wee u niñ ikété nwee le mahoñol moñ ma ntéénga bé we. U yé mbôô minsôn wôn, u bannga ki mbôô i mbu. Hala wee u gwé nsañ ikété nyuu yoñ. U nla kal i mut a nlo i yuuga we le, a kee ni nsañ. Inuyle u ntôñ bé ni jam. Mu i njel i nyen u nog le Hilôlômbi a yé Hilôlômbi nu nsañ. Hala wee a ngwés le i bôt ba nhémle nye, ba niñ ikété manôgla bo ni bo le mut a tam bañ yom i maisañ ,le a ke bañ maisañ njôñ i ke bisu.\nNgim bôt nson wap i yé bisônda bi nsañ. Hala wee nson wap i yé le yubda i jôp bañ i loñ.\nNgim bahoma i nla ba bahoma ba nsañ le liyôgbe li tabé kikii bo kodolsoñ i ke bisu.\nYaônde, 31 matumb 2010\nPublié par antoinepondipondi à 02:00 Aucun commentaire:\nHala a yé ngim yom i nhiôm i ngii, i nyét i loo ngoa, i gwé mapabai ndi i kenek ni kei i hyelel lipél li ngoa tole ni kéi i hyelel luhul . Puhene i yé ngandag mintén. U gwé puhene i mbegee belesin inyu bipuhene bipe ingéda bi yé i ngii. Ngim puhene i mbegee bôt, ipe i mbegee mambegee. Puhene i gwét i yé yak puhene i sukulu i yé i ke bisu . Libegee bipuhene li yé. Hala a yé ngim sitima i gwét.\nKei i hyelel lipél li ngoa = moteur à hélice\nkei i hyelel luhul = moteur à réaction\nYaônde, 20 matumb 2010\nPublié par antoinepondipondi à 01:59 Aucun commentaire:\nB’A NGIM LOÑ I NLA SOT?\nIbale bo ndi mut a nkôle moni ndi a saa bé pil wé, ba nsa nye teele a mélés saa pil wé. Hala a yé nlélém ni i bôt ba mbot mboda nson. Ngim loñ i nla kôhna moni ingéda i ñane minhat mi bôt le ba saa tas ni ingéda i loñ ini i mpémés habé moni tjagatjaga. Jon loñ i nla suhul minsaa mi babônôl béé, i nla tjél yoñ bôt bape i nson, i nla tjél somb ngim bisélel i ke bisu. Loñ i nla neebe saa mapil méé ni yéñe i mapil i babé yo i lel balal ba ndamba. Hala wee loñ i mbénge le mapil méé ma tuga bañ nye i la sal nson i loñ le mut nyekinye a yep bañ ni jis li mbôngôô. Tigale i bat biloñ bipe to ngim bôt kôle i moni inyu i yônôs nson wé. Tole i loñ ini i mbañ moni ibale bo ndi i ngwés bé kôle moni. Loñ i nla ki kit le i ntjél saa pil ingéda i nôgda le i pil u i gwé matjañ. Loñ i nla ki telep i nya ngéda i , ibale i nyi ôt sitok noñnaga ni lihat li loñ ni i yom a lamga sot. Inyule loñ i nlama yoñ yihe le liyep li nla boñ bon ba loñ le ba sôs minloñ inyule ba nla habé nihbe koñ i lôla, njal i ke bisu.\nLingwañ li wim li mapanga ma moni li ñunda bés le ingéda nson wé i nke bé longe, hala a nyubda makenek ma loñ, niñ i loñ ni i njel ini le loñ i nlama tad le mpungu u pam bañ. Hala wee loñ i nlama yônôs i nson wé inyu bon ba loñ bobasôna le ba laa tibla, ba laa bana nson, bisukulu, longe malép ma nyo linyuma, bi iñngim, minséñék mi minloñ i ke bisu.\nI loñ i nyi habé libag jé to nseñ wé i nla habé ba ngwélés.\nYaônde, 16 matumb 2010\nPublié par antoinepondipondi à 01:58 Aucun commentaire:\nLIKÉÑ BOÑA WOÑ\nBoña nyen a nti oda. Jon i bug ini le boña i nlôl i bug ini le boñ. Boña a nla kon inyu ngandag manjom. Ndi mut a nla kéñ le boña wé a kon bañ ni ngim maboñog, ngim mahoñol i ke bisu. Boña a ñun kikii hikii yom i yé i niñ. Inyu hala nyen mut a nlama sélés boña wé. Hala we mut a nlama añ bikaat, a nlama kwel ni bilôg bi isañ, a nlama boma bôt bape ingéda a nke i ngim biboma i ke bisu. Mut a nlama béna je tjobi ni bikai. Mut a nlama bé yén homa wada, a nlama ke like li isi kikii ihéga, mut a nlama bé yét i nlel ntel wé, mut a nlama bénge mbôô i ñem wé i ke bisu. Mut a nlama bénge minkañ mi matjél. Liyot li yé libe. Tjél hiun ni jomol. Tjél yag nduña le ma boñ laa, ma bana kii, ma niñ laa i ke bisu.\nYaônde, 25 matjel 2010


Yimbne i Titus i loñ Roma—Mbôgi ngi bibuk inyu mbañ i i bi yon\nI yéñ yi lelaa bilôl bi ga ba\nLiwan tjôdôt ni libo ngambi—Bi nla toi yis bés bilôl?\nNgandak mbañ i Bibel i i ma yon\nMbôgi ngi bibuk inyu mbañ i i bi yon\nNgandak mbañ i Bibel i i ga yon\nNi nla niñ boga ni boga hana isi\nWen u mpohol bilôl gwoñ!\n‘Bôt ba suhulnyu ba ga kôdôl hisi’\nNkum Ntat | No. 2 2018\nAÑ I HOP U Afrikaans Akôli Albania Amharik Arabik Arménia Aserbajañ Aserbajañ (Syrilik) Aukañ Aymata Baoulé Basaa (Kamerun) Bashkit Batak (Karô) Batak (Tôba) Bausa Beñgali Biak Bikol Birman Bislama Bule Bulgaria Dangme Danmark Digor Dréhu Fiji Finland Fon Ga Galois Grikia Grôenlan Guarani Gujarati Gun Géorgia Herero Hiligaynon Hilémb hi moo hi Amérika Hilémb hi moo hi Brésil Hilémb hi moo hi Italia Hilémb hi moo hi Kébek Hilémb hi moo hi Panya Hindi Hiri Motu Hmong (Puba) Héber Iban Ibanag Ibô Iloko Indônésia Islañdia Isoko Istônia Italia Jaman Kabiye Kambôjia Kannada Karen (Segaw) Kasakh Katalan Kebuanô Kikamba Kikaonde Kikongo Kikuyu Kiluba Kimbundu Kina Mandareñ (Ba nhôyôs) Kina Mandareñ (Lem lôñ) Kinyarwanda Kirgisistañ Kiribati Kirundi Kisonge Kongo Kréol i Ayiti Kréol i Môris Kréol i Séitjel Krôasia Kurdish kurmanji (Caucase) Kurdish kurmanji (Kirilik) Kwangali Kwanyama Kôré Lhukonzô Lingala Liétuwa Lomwe Luganda Lunda Luô Létônia Madagaskar Makua Makédônia Malay Malayalam Malta Mam Mambwé-Lungu Mapudungun Marathi Martjal Maya Mbunda Môôré Nahautl (Ñem Mbok) Nahuatl (Guérérô) Nahuatl (Huasteka) Nahuatl (Ño Mbok i Puebla) Navajô Ndonga Ndébélé Ndébélé (Simbabwé) Ngangela Ngisi Nias Niu Norwégia Nyaneka Nyanja Nzema Népal Oromo Otetela Oñgri Pangasinan Panya Papiamentô (Aruba) Papiamentô (Curaçaô) Persia Pijin i biôn bi Salômô Ponape Potoki Potoki (Eurôpa) Pulasi Punjabi Pôlan Quechua (Ankash) Quechua (Ayacucho) Quechua (Bôliwai) Quechua (Cuzcô) Quichua (Chimbôrazô) Quichua (Imbabura) Rarotongañ Rumania Runyankore Ruslan Rutoro Samoa Sandé Sangô Sapôtek (i ônt) Saramaka Sepedi Serbia Serbia (Rôma) Sesôthô (Afrika i Nwel mbok) Sesôthô (Lésôtô) Shôna Sidama Silosi Sinhala Slôwakia Slôwénia Sranan-tongo Swahili Swahili (Kôñgô) Swati Swéden Tagalog Tahiti Tailand Tamul Tatar Tetun Dili Tigrinya Tiv Tjañgana (Môsambik) Tjibemba Tjin Haka Tjitjéwa Tjitoñga Tjitoñga (Malawi) Tjitoñga (Simbabwé) Tjitumbuka Tjiyao Tjokwe Tjol Tjuuk Tjuwash Tjékôslôwakia Tlapanek Tojolabal Tok Pijin Tonga Totonak Tseltal Tshiluba Tshwa Tsonga Tsotsil Tswana Turkai Tuwalia Twi Télungu Ukren Umbundu Urhobo Urund Usbékistañ Venda Walisia Waray-Waray Wayunaiki Wetnam Wolaita Xhosa Yapan Yavan Yôruba Zulu mizô Éfik Éwé Ôland Ôsetia\nI ÑEM TISON RÔMA I LOÑ ITALIA, NGIM YIMBNE I TÉÉ. BÔT BA NLÔL BAHOMA BAHOMA IKÉTÉ NKOÑ ISI INYU BÉÑGE YO. YIMBNE I, I YÉ INYU BÉGÉS KAISA YADA I LOÑ RÔMA—JÔL JÉ LE TITUS.\nYimbne i Titus, i gwé bipes biba bi bi nhôñlaha bés jam li nyiba ngandak li li bi tagbe i ngéda kwañ. Ndi bôt ba nyi bé le i yimbne i, i nit Bibel—inyule i yé mbôñ le mbañ i Bibel i yé maliga.\nMBAGI NÔGÔS I TISON\nI bibôdle bi hiai bisu N.Y. (Ngéda Yés), ane Rôma i bé i mbôdôl i loñ Britania, i tagbege i loñ Gaule (loñ Pulasi i len), i pamak loñ Égiptô, i bé ki ikété nsañ ni lingwañ. Ndi nkoñ wada u u bé haa, u bé ti ane i Rôma njôô—won u bé nkoñ u Yudéa.\nKôñtô ikeñi ni hop ngisi le Encyclopedia of Ancient Rome, i nkal le: “Nkoñ u Yudéa u bé ikété ndék biloñ i i bé kolba énél i loñ Rôma. Lôk Yuda i bé gwés bé le i ba i si ane i biloñ bipe, inyule biloñ bi, bi bé diihe bé bilem gwap ni bibégés gwap. Lôk Rôma ki, i bé tehe le Lôk Yuda i bé ndok ngandak.” Ngandak bon ba Lôk Yuda i bééna botñem le mut ngui wada a ga lo inyu kobol bo i si énél i Lôk Rôma ni i boñ le ba témb kiki ba bé behee. Ndi i nwii 33 N.Y., Yésu Kristô a bi kal le bikuu bikeñi bi ga pémél loñ Yérusalem.\nYésu a kal le: “Inyule dilo d’a lôl we, ngéda baoo boñ b’a kéña we ni lipénd, ba yibne we bipes gwobisôna, b’a yeghe we lôñni bon boñ mukété; b’a yék bé ngok yada i kéhi ngii ipe.”—Lukas 19:43, 44.\nBanigil ba Yésu ba bi nok bibañga bi. I mbus dilo diba, ngéda ba bi tehe témpel i Yérusalem, wada ikété yap a bi nlond le: “A lét nun-ki, ndôñ ngok ini, ni ndôñ maoñ ini!” Ntiik, bôt ba nkal le ngim ngok i témpel i bééna ntel yom kiki bo 11 méta, pôk i bak 5 méta, nkwañ u bak 3 méta! Ndi to hala, Yésu a bi timbhe le: “Gwom bini ni ntehe, dilo d’a lo le to ngok yada y’a yégle bé i kéhi ngii ipe hana, le ba nyuge bé yo isi.”—Markô 13:1; Lukas 21:6.\nYésu a kal ki bo le: “Ndi ngéda ni ntehe Yérusalem nkiña ni mintôñ mi gwét, yina le tjiba yé i gwé ni moo. Ha nyen ba ba yé i Yudéa ba kenek ngwéé dikôa; ba ba yé ikété yé ba pam; ba ki ba yé bikai ba jôbôk bañ mu.” (Lukas 21:20, 21) Baa mbañ Yésu i bi yon?\nTJIBA I TISON\nMbus môm maa ma nwii le Yésu a bi pot bibañga bi, Lôk Yudéa i bé i si énél i njiiha i Lôk Rôma. Ndi i nwii 66 N.Y. ngéda ngomin Lôk Rôma i i bé énél i loñ Yudéa, nu jôl li bé le Gessius Florus, a bi yoñ moni mu nkuu témpel, hala a bi kônde bédés Lôk Yuda hiun ikété ñem. Jon bajogwét ba Lôk Yuda ba bi ke i tison Yérusalem, inyu jôs ntôñ gwét u Lôk Rôma u u bé yééne i loñ yap; mbus ba bi kal le ba ta ha bé isi énél i Rôma.\nSôñ aa i mbus ha, Cestius Gallus a bet i Yérusalem ni yom kiki bo iloo 30 000 ma bajogwét, inyu jôs ba ba ndogbene énél Rôma. Lôk Rôma i bi pala jôp ikété tison, ba kéña lipénd li témpel. Ndi ngi njom yo ki yo, ba témb ni mbus. Lôk Yuda i bi kon maséé, i kahal ki noñ bo inyu buñga bo. Kiki bisônda bi Lôk Rôma bi bi témb ni mbus, bakolba bo ba noñok bo mbus, hala a néhne Bikristen bi bi bi emble mabéhna ma Yésu njel i pala nyodi Yérusalem, bi bi yap Lom Yordan, bi solbene i mbus dikôa.—Matéô 24:15, 16.\nI nwii u bé noñ ha, Rôma a bi tiimba ke jôs Yudéa. Ñane ntôñ gwét nu loñ Rôma ha ngéda i, a bé Vespasien bo na man wé Titus. Ndi, i mbus nyemb Kaisa Néron i nwii 68 N.Y., Vespasien a bi témb i Rôma inyu telep Kaisa, a yék man wé Titus ni ntôñ gwét u 6 000 di bôt.\nI sôñ Hilônde (sôñ i yônôs 6) i nwii 70 N.Y., Titus a bi ti bisônda gwé oda le ba kit bie bi lipand, li li bé ha bebee inyu boñ lipénd li bééna kilôméta 7, kayéle li kéña lipénd li Yérusalem. I sôñ Dipos (sôñ i yônôs 9) i nlélém nwii Lôk Rôma i bi tjé tison, i kot lingwañ jolisôna, i ligis ki témpel kayéle ngok to yada i bé ha bé i kéhi ngii ipe, ndik kiki Yésu a bi kal i bisu bi ngéda. (Lukas 19:43, 44) Bôt ba nhégda le: “Nsoñgi u bôt ba ba bi wo i Yérusalem ni bitison bipe u bé ipôla 250 ni 500 di- kôô di bôt.”\nKAISA I NYÉMBÉL\nI nwii 71 N.Y., ngéda Titus a bi témb i loñ Italia, Lôk Rôma i bi leege nye ni maséé. Tison yosôna i bi tégbaha ngand ikeñi, i nya ba ba ngi tégbaha to kel to yada i tison Rôma.\nMamut ma bé maséé mu kiki ma bé tehe lelaa ba nhiômna nkus i minloñ mi Rôma. Ba bé nok maséé i tehe lingwañ ba bi yoñ ikété témpel i Yérusalem, ni gwom bipe kiki bisitima ni bikak bi gwét.\nTitus a bi yila Kaisa i mbus nyemb isañ le Vespasien i nwii 79 N.Y. Ndi i mbus nwii ima ndigi, Titus a bi wo mpuhge nyemb. Manyañ le Domitien, a bi telep Kaisa, i mbus a bi pala bañ yimbne ikeñi inyu ti jôl li Titus lipém.\nYIMBNE I TITUS I LEN INI\nYimbne i Titus i loñ Rôma i len ini\nI len ini, iloo mbôgôl dikôô di bôt i nke i loñ Rôma hiki nwii inyu béñge Yimbne i Titus. Ngim bôt i ntehe yimbne i, kiki libañak li tôbôtôbô, bape ba ntehe yo kiki yimbne i lipémba li Rôma, bape ki ba ntehe yo kiki yimbne inyu hôñlaha bo tjiba i Yérusalem ni témpel yé.\nNdi ba ba nyoñ ngéda i añ Bibel ba nkal le Yimbne i Titus i nhôñlaha bo mam makeñi. I Yimbne i, i mbok mbôgi ngi bibuk le mbañ i Bibel i yé ntiik, di nla ki bôdôl yo ñem, i ñunda ki le mbañ i Bibel i nlôl toi ni Djob.—2 Pétrô 1:19-21.\nNo. 2 2018 | Kii bilôl bi ga lona bés?\nNKUM NTAT No. 2 2018 | Kii bilôl bi ga lona bés?


(trg)="1"> Miño mi minkwel\n(trg)="3"> Baa u nhoñol le ibale hiki mut a noñ litiñ lini , niñ y’a ba lelaa munu nkoñ isi ?\n(trg)="4"> “ Di nsômbôl hiôm loñge ikété manjel momasôna . ” — Lôk Héber 13 : 18 .\n(trg)="5"> I Nkum Ntat nunu a ntoñol lelaa i ba maliga i ntihba hiki pes i niñ yés .\n(trg)="6"> Baa i ba maliga i ntagbe ngéda ?\n(trg)="8"> Lelaa ngitelepsép i ntihba we 4\n(trg)="9"> Inyuki i ba maliga i gwé mahee 5\n(trg)="10"> 7 Yoña makidik le ni ‘ téñba ni gwéha lisañ li bôt . ’\n(trg)="11"> 12 ‘ Likébla li Djob li mbuma ñañ ’ li nyégsa bés\n(trg)="12"> 17 Mbuu womede u mbok nlélém mbôgi kiki mimbuu nwés\n(trg)="13"> 22 “ Bés ni bé di kenek ”\n(trg)="14"> 28 Di ngwel nson lôñ yada ni Nyambe — Hala a nti bés maséé\n(trg)="1"> ÑO NKWEL U LIPEP LI BISU | INYUKI DI NLAMA BA MALIGA ?\n(trg)="2"> Hitoshi a bé sal kiki nsoñgol moni i homa ba nyiñil bôt bape bôlô i Yapan .\n(trg)="3"> Ngéda a bé a ntiimba béñge lipep li nsoñgi u moni ni nwet wé bôlô , ba bi kal Hitoshi le a tembee mu lipep li nsoñgi .\n(trg)="4"> Hitoshi a bi toñle bo le kiñ yé ñem i nla bé nwas nye le a boñ ngitelepsép i homa bôlô .\n(trg)="5"> Inyu hala , nwet bôlô a bi béhe Hitoshi le a ga héa nye i bôlô .\n(trg)="6"> I mbus , Hitoshi a bi sôk a nimis bôlô yé .\n(trg)="7"> I sôñ i bé noñ ha , Hitoshi a bé badba too a ga léba bôlô ipe , hala a siidaga nye ñem .\n(trg)="8"> Kel yada , ngéda ba bé bat nye mambadga inyu ti nye bôlô ipe , Hitoshi a bi toñol le a nla bé tembee mu bôlô yé .\n(trg)="9"> Mbat mambadga a timbhe nye le : “ Mahoñol moñ ma nhélhana ! ”\n(trg)="10"> Lihaa li Hitoshi ni mawanda mé ba ti nye makénd le a ban ñem mu makidik mé i ba maliga .\n(trg)="11"> Ndi to hala , a bi bôdôl bana ndék pééna mu ñem wé .\n(trg)="12"> Kii héga , a bi kal le : “ Me bé badba too hala a bé loñge jam le me noñ sômbôl yem i ba maliga inoñnaga ni hémle yem . ”\n(trg)="13"> Hala a yé ngoo , ndi jam Hitoshi a bi kôhna i niñ yé , i nhôñlaha bés le hiki mut bé nyen a ndiihe i ba maliga .\n(trg)="14"> Mangéda mape , ngandak bôt i ntehe hala kiki soso bomb , tôbôtôbô i bahoma ba bôlô .\n(trg)="15"> Muda nu a nsal i loñ Afrika i Nwel mbok a bi kal le : “ Bôt ba ngitelepsép ba nkéña me , jon ngim mangéda , ngôñ i boñ kiki bôt bobasôna i yé ngui . ”\n(trg)="16"> Ntén u ngitelepsép wada u nai téntén i len ini , won u yé i pot bitembee .\n(trg)="17"> Hala a yé ndék ñwii len ini le , mut njôôñ yi le Robert S .\n(trg)="18"> Feldman , nu a nsal i suklu keñi i Amérika le Massachusetts Amherst , a bi léba le i ngéda jôm li minhôôlak mi bôt li nkwel , bôt basamal ikété yap ba nla bé nwas le jôm li manut li tagbe ibabé le ba tembee to ngélé yada i bititigi gwobisôna .\n(trg)="19"> Feldman a nkal le : “ Jam lini li bi suk bés ngandak .\n(trg)="20"> Di bak bé le di yénak , di hoñol le hala nyen bôt ba mbéna tembee i niñ yap . ”\n(trg)="21"> Baa hala a ta bé hélha jam le , libim li bôt li ñunup ngéda bôt ba ntembene bo , ki le ngandak ikété yap i gwé lem i tembee ?\n(trg)="22"> Inyuki bitembee , wip , ni mintén mi ngitelepsép mimpe mi ntôl i len ini ?\n(trg)="23"> Lelaa ngitelepsép i ntihba nkoñ isi wonsôna ?\n(trg)="24"> Ndi , mbadga i nlôôha ba nseñ i yé le : Lelaa di nla tjél kwo ikété mana maboñog ma ngitelepsép ?\n(trg)="2"> “ Ibale di yé ikété mandutu , ndi di gwélél to ndék ngitelepsép , di nla pamba . ”  — Samanta , nu loñ Afrika i Nwel mbok .\n(trg)="3"> Baa u nkémhe ni i jam nunu muda a nkal ?\n(trg)="4"> Kiki Samanta , bés bobasôna di mboma mandutu ngim mangéda .\n(trg)="5"> Mam di mboñ ma ga yelel ibale di yé bôt ba ngitelepsép , tole ma ga pémés toi i mam di ndiihe i mbamba .\n(trg)="6"> Kiki héga , ibale i keñgle wonyu i yé jam li bisu i niñ yés , i nla pam le di tehe ngitelepsép kiki njel ipe i yônôs njômbi yés .\n(trg)="7"> Ngéda bôt ba ga yi maliga , b’a ke yi le di ngwés ngitelepsép , hala a ga lona bés bikuu bibe .\n(trg)="8"> Wan le ndék mam i noñ ha .\n(trg)="9"> Libôdôl bôt ñem jon li nlédés maada .\n(trg)="10"> Ngéda bôt iba ba mbôdôl wada ni nuu ñem , ba nkon ha bé woñi .\n(trg)="11"> Ndi , libôdôl mut ñem li ngwéé bé kunda yada .\n(trg)="12"> Bôt ba mbôdôl bôdôl bape ñem mbus ba ma tégbaha ngandak ngéda ni bo , ba kwelek ni maliga , ba tôñôk ki bo .\n(trg)="13"> Ndi , liboñog jada li ngitelepsép li nla mélés maada malam .\n(trg)="14"> Ngéda hala a mbôña , i nla ba ndutu ngandak i témb bana maada malam ma .\n(trg)="15"> Baa liwanda joñ li ñem nyuu li ma tembene we ?\n(trg)="16"> Ibale hala , kii u bi nôgda ?\n(trg)="17"> Bebeg le hala a bi unbaha we , u tehe wengoñle a nlibana we .\n(trg)="18"> Hala a nôôga .\n(trg)="19"> Ibabé pééna , ngitelepsép i ñôbôs hikuu hi maada malam .\n(trg)="20"> Yigil i malét wada le Robert Innes , nu a niiga i suklu keñi i Kalifornia ( Amérika ) i ñunda le “ ngitelepsép i yé yaga kiki kon u nlôôhana . ”\n(trg)="21"> Jon , ngitelepsép i yé kiki nsoñ u matjél .\n(trg)="22"> Hala nkobla le , ntel u gwé maada ma tôbôtôbô ni mut nu a ngwés ngitelepsép , yak wemede u nsôk u “ bana nlélém kon , ” u kahal gwés ngitelepsép .\n(trg)="23"> Lelaa u nla keñgle i kwo ikété hiandi hi ngitelepsép ?\n(trg)="24"> Bibel i nla hôla we .\n(trg)="25"> Soho wan ini ndék matiñ Bibel i nti .\n(trg)="2"> “ Di nyimbe le kiññem yés i yé loñge , lakii di nsômbôl hiôm loñge ikété manjel momasôna . ”  — Lôk Héber 13 : 18 .\n(trg)="3"> Ikété Bibel , ni hop Grikia , bini bibuk le “ i ba maliga ” bi nkobla le “ ngim jam i yé loñge kiyaga . ”\n(trg)="4"> Bi nla ki kobla le ngim lem i yé ilam , ni le bôt ba ngwés ba ntehe yo .\n(trg)="5"> Bikristen bi nlôôha yaga diihe bibañga bi ñôma Paul nu a bi kal le : “ Di nsômbôl hiôm loñge ikété manjel momasôna . ”\n(trg)="6"> Baa hala a nkobla le kii ?\n(trg)="7"> Hiki kegla , ngandak bôt i mbéñgba i léman nwaa le ba mpam .\n(trg)="8"> Inyuki ?\n(trg)="9"> Inyule ba nsômbôl nene loñge .\n(trg)="10"> Ndi , jam lipe li yé mahee iloo liend miño tole lihaba mambot malam .\n(trg)="11"> Maliga ma yé le , ntén mut di yé ikété yés ñem , u nla kônde bés bilama bi nyuu tole hôyôs gwo .\n(trg)="12"> Bañga i Djob i nyis yaga bés ni maliga le di yé bebee i boñ béba .\n(trg)="13"> Kaat Bibôdle 8 : 21 i nkal le : “ Hégda i ñem mut i yé béba ibôdôl nye mañge wanda . ”\n(trg)="14"> Jon , inyu ba maliga , di nlama jôs libak jés li kwéha i boñ mam mabe .\n(trg)="15"> Ñôma Paul a bi tibil toñol sañ a bé jôs béba , jon a bi kal le : “ Inyule mbén Nyambe i nlémél me kingéda mut kété , ndi me ntehe ya ndôñ mbén ipe ikété bijô gwem , yon i njôs yaga mbén i nlôl mahoñol mem , i ngwel ki me nkôm , le me ba isi mbén béba i i yii ikété bijô gwem . ”  — Rôma 7 : 22 , 23 .\n(trg)="16"> Kii héga , ngéda ñem wés u ntinde bés i boñ béba jam , di ban - ga ki soso ngôñ i boñ mam ma ngitelepsép , di ta bé nyégsaga i nôgôl ngôñ i .\n(trg)="17"> Di ngi gwé pôla i yoñ makidik mape .\n(trg)="18"> Ngéda di mpohol i tjél nôgôl mahoñol més mabe , di nla yén maliga to ibale ngitelepsép i nkéña bés .\n(trg)="19"> Inyu ba maliga , di nlama bana matiñ ma ngui ma ma ñéga bés .\n(trg)="20"> Hala a yé ngoo , ndi libim li bôt li ntégbaha ngandak ngéda i pohol ‘ mambot ba nhaba ’ iloo kiki ba ntégbaha ngéda inyu noñ matiñ ma nlama éga maboñog map .\n(trg)="21"> Jon , ba ntehe bé kii i yé béba i boñ mam ma ngitelepsép ntel ma yé ngi pam i likala li nene béba i mis map .\n(trg)="22"> Kaat ni hop Ngisi ba nsébél le The ( Honest ) Truth About Dishonesty ( Maliga inyu ngitelepsép ) i ntoñol le : “ Libim li bôt li ngwés ngitelepsép , ndi ba nlel bé ngim minwaa bomede ba ntéé , inyu boñ le bôt ba tehge bo kiki bôt ba maliga . ”\n(trg)="23"> Ndi baa di gwé matiñ di nla bôdôl ñem , ma ma nla hôla bés inyu kit ikepam limbe likala di nla neebe ngitelepsép ?\n(trg)="24"> Di yé kimasoda i bana matiñ mu jam li .\n(trg)="25"> Didun di bôt i nkoñ isi wonsôna di nléba le Bibel i ntibil yaga yônôs njômbi i .


Culture Basaa: janvier 2020\nCe blog a été crée pour promouvoir la culture Bantou dans le monde, plus précisement la culture Basaa. Nous les trouvons dans la province du centre à yaoundé-Cameroun.\nA MBAÑ BÉ JAM\nDi nla kobol bibuk bini le a mbañ bé jam ni kal le hala a yé mut a n kon bé woñi, mut a nke ni bisu ni i jam a nkal le a mboñ.\nDi nla ki kal le i ntén mut unu i yé lôs mut .\nYaônde, 21 kondoñ 2020\nNkam Pondi Pondi\nhttp :// antoinepondipondi.blospot.com\nPublié par antoinepondipondi à 00:38 Aucun commentaire:\nDi nla kobol i buk ini le limbala ni kal le hala a yé bôdaa ba gwé nlôm wada. Hala wee i bôdaa ba, ba nke libii yak nlélém nlôm ndi ba bak sega . I bôdaa bana ba kôli bisu bi nlô wap. Hala wee to wada a nlel bé nuu . Jon u nok le : limbala li baa li nkok bé ngog yada. Hala a mboñ bo le ba mpééna inyuule hikii wada mu, a ngwés le nyen nlôm a bénge.\nYaônde , 21 kondoñ 2020\nPublié par antoinepondipondi à 00:36 Aucun commentaire:\nDi nla kobol i buk ini le ômbôp ni kal le hala a yé mut a mbok nyuu inyuu i boñ le yom yokiyo i téénga bañ nye . Hala a nhôla nye i yi bok mahoñol inyuu i yom a nsômbôl boñ.\nPublié par antoinepondipondi à 00:34 Aucun commentaire:\nMAHOÑOL MA NWEE\nDi nla kobol bibuk bini le mahoñol ma nwee ni kal le hala a yé i tibil bog mahoñol i kété nwee le u nhoñol habé yom i pe ndigi i yom u ntep le yon i yé we ño buk .\nMut a ñômbôp , a bok i kété yé mam a nsômbôl le a kobol tole a mboñ. I yom a nléba, a nlôôs yo bôt bape.\nPublié par antoinepondipondi à 00:31 Aucun commentaire:\nHOMA A NKWO TUDUG\nDi nla kobol bibuk bini le homa a nkwo tudug ni kal le hala a yé ngim homa nyuu mut a nok habé jôhge to ba ñôm ndondok ha i homa nu.\nHala wee minkañ mi njôhge mi nsal habé . Hala a yé ngim kon i mbat matibla.\nPublié par antoinepondipondi à 00:29 Aucun commentaire:\nMUT A NYOÑ TAT TOLE A YÉ YIHE\nDi nla kobol bibuk bini le mut a nyoñ tat tole a yé yihe ni kal le hala a yé mut a nyoñ yihe ni i jam a mboñ. Hala wee a nyoñ matat le a nke bé mu i jam li to laa to laa. Hala wee a ngwés le i jam li , li ôbi bañ inyuu i pamna jo longe. Tole i yom a gwé , a ngwés bé le i ôbi .\nPublié par antoinepondipondi à 00:27 Aucun commentaire:\nDi nla kobol i buk ini le bitas ni kal le hala a yé mut a nsômbôl ngim yom tole ngim jam bitéé li lôñ ndi a ntémb a heñel mahoñol méé i nlélém linut ndi u yi bé inyuukii. A yé mut a ngwés nene bisu bi bôt .\nI mut a mboñ bitas a nyét bé bisu bi bôt. Ibale a yé munlôm, ba nkal le a mboñ mam kikii mudaa.\nPublié par antoinepondipondi à 00:25 Aucun commentaire:\nYaônde, 05 kondoñ 2020\nDi nla kobol i buk ini le lipigil ni kal le hala a yé tén. Hanyen mabôdle ma yi ma yéne ni lisugul li yi. Hala wee u nyéñ habé mbog pe. Jon Hilôlômbi nyen a yé lipigil li yi, bibéé ni lisuk. Hala wee Bayemlikok.\nLipigil li lép, hala wee homa lép i mpémél, homa lép i nyodne, hala wee tén lép.\nPublié par antoinepondipondi à 00:24 Aucun commentaire:\nDi nla kobol i buk ini le kogol nyuu ni kal le hala wee i ñambe we. Hanyen u nkogol masuk ma nyuu momasôna. Jon u nok i ngén ini le : makokla ma kôp, manimbla ma hinyet.\nKogol nyuu i yé longe liboñok inyuu mbôô i mut.\nYaônde , 23 kondoñ 2020\nPublié par antoinepondipondi à 00:22 Aucun commentaire:\nliens vidéos: http://www.youtube.com/view_play_list?p=D8DC1F56D172C86B


11. « Nu mut nyen a kal maasañ nye u ômôg me bikut, u yig le me yé manyuñ ».\nNdoñi, Ngéda u yé homa nyuñga to hop likil u nla kéne ngéni ini inyu bat le ba tômbhene we mam. Ibale hop u likil u nlet, to imbe yom i nyuñga, u nla kônde ini ngéni le :\n12. “Man Lôg Ntômb a kal manyañ le ; a manké, koti kekela u hôihag”.\nNdoñi, u kéne i ngéni ini inyu bat, i ngéda sañ to mindañ le ba tômbhene we mam.\n13. “Kakañ ngi lég u yi bé ñwet”.\nNdoñi. Ba nyil mut bôt i ngéda ndutu to i ngéda masé.\n14. “ Lôñ Kiñe Hiag Nkoña nye, di yoñ mam kii ma nlo, mandutu to masé”.\nNgéni ini i niiga bés le di nlama leege mandutu mes kikii ma nlo, di hônbaga ki mo ni ñem ntombga.\n15. “Hiémbi hi yidil kul nye mbégdé i gwé bikumul”.\nNdoñi. I mut a nyi hiébi a mpot bé. I mboñ mam mabe a mbéna nyugne mo mut ngi hop, inyu i sôô ligweleg jéé libe, ni i yéñ nene. Inyu i kônde yidis i ndoñi ini, mut kôba nye:”Ngañ i kwona mook mabe, ba kahal ôm ba eñ nsohi”.\n16. “Bép kembel i kal biotol nye jam li nkitna bé inyu mut”.\nU kéne yo i ngéda mut a ñnog ndutu ngandag. Ndutu i i yilha nye mut mog nu a nyi bé kel to ngéda i a ga kôsna kunde, ndi a bagna bôdôl yosôna le, to i bôña lelaa, a tehe ndig mapubi. U kônde hihe le : “ñem kii ngog”\n17. « Ngé nye m’a je mbénd mut, a sukul i hibang hi kôp »\nNdoñi. : Ngi ngam i boñha mut i tapa jam. Hala a nkônde ini ndoñi ipe le : « njal i jéha ngwo tibi ». Di mbéna kéne yo mut nu a nhumbul nyuu, mut bipopota.\n18. “Puhe Mbabi a bat ñwaa Ngo Tjañ Nkôlô nye : baa me bag me jog ni Nyemb, me jog ni nkaa u bum ? “\nNdoñi : Mut wata u nla bé lug môñgô ima ngélé yata, inyule “môñgô ima mi nol Impis Ndong”.\n19. “Njom Bitjoka man Ndôgnjé nyen a kal maasañ Kon Bakii man Ndôgñém nye : a Sokliha, sôô i yé i nañ i bagla mabôk”.\nNdoñi. U nkéne yo i ngéda u nsôga tehe néñha yoñ béé boñge, ndi to yi bé i yom a bi yila. Sañ i niñ i mbéna héñha ngim libag libehee béé ngi hôlôl.\n20. “Man kôi a kal nyañ nye a mama, i mis di jélak bikembe bi maseñ ha mobé mana”.\nNdoñi. Kéne yo i ngéda u ntehe mut woñ nyuu i nkahal mal nye, biuni, makon, a ntôñ, nyu i nkôple habé. To i ngéda le, u mbotbaga u bot sape, u yônôs yo ni nkus, ndi ngim ngéda u tehe nkus u tahabé ngandag, ndi yéñe to yo i tabé.


Culture Basaa: avril 2017\nNiñ i mut ingéda kôba i bé niñ i woñi. Mapan mabé ma yii minlanga mi mapan, ma bag ki ikédé jiibe. Bie bi bé minténdée ngandag. Basoso ba dikôa ba bé. Dikôa dipe di pémhag hiéé tole hida. Binuga bi keñi bi bé kikii njéé, njok. Ndap mut kôba i bé bé ñoñog ni ngui, jon ingéda a ñoñ ndap, a mban ndugi yo le bie bi kwél bañ i ndap yéé. Gwom kikii bo mbambat bi bé kôhnaga woñi. Di nla kal le ngi-yi i bé ki ha ingéda i.\nI niñ i yon i bi boñ bo le ba jôp i amb manyuu map ndi ba bôdôl sélél ni hémle ngui i i nhôla bo i kéñ bo le ba niñ longe. Le ba kon habañ woñi. I ngui i, i nsébla le : Ngé, Um, Njék, Ngambi i ke bisu.\nMut kôba a bé a gwé bilem bilam, gwo bini le : gwéha, hala wee u nlama gwés mut woñ libôg kikii wemede. Likap, hala wee ingéda u njôp i ndap Hilôlômbi, u nlama kébél nye ni mut liyep. Ngi-njôñ, u ntééda le, njôñ i nlôl i bug ini le njôñ liôô. Njôñ liôô yon i nkok bijek u nje ikété libaa joñ. Ingéda mut a nke mut numpe njôñ, a ntoñ i kok nye ndi a hôya le mut nu, Hilôlômbi nyen a bi heg nye. Ibale bo ndi u nke mut numpe njôñ, wa labé gwélél matiñ mana le : u nol bañ, u ke bañ ndéng, u nip bañ, u tam bañ yom yokiyo maaisoñ a gwé, u telbene bañ maaisoñ mbôgi bitembee. Yi-lihaa, hala wee u bégés isoñ bo nyuñ. Mapôôda, hala wee i lem ini i yé nseñ téntén ingéda i mut u nyi a yé ikété ndutu. Jon u nok le :mapôôda ma nyambal gwéha. Bilem bi botata ba bé ba gwé, gwon bi yé bilem bi Hilôlômbi Kimaltjai. Jon niñ mut a niñ yon i nti nye mahoñol méé.\nPublié par antoinepondipondi à 06:16 Aucun commentaire:\nI nso ngéda linyoi li ngwel mut a nsal ngandag tole ingéda a nke hilo. Minsôn mi nlet nwomede, we bé nyen u nkôôba, u nla habé nyingis kôô to jô nyuu, u nok njôhge ngandag. U nla hoñol le ñem wa telep we. Di nla kal le minsôn mi mamnda ngim homa nyuu inyuu ngim ngéda. Hala a yé libak li homa nyuu a mboñ hituruuturuu inyuu ngim ngéda.\nPublié par antoinepondipondi à 06:12 Aucun commentaire:\nMbogog manwin = informatique\nLibog nkok = ordinogramme\nNtôñ bikét = clavier\nLéman bitidii = écran\nTôle = souris\nMbunga i mboge = tapis\nLibog pék = logiciel\nMan tafel = disquette\nNledek tafel = disque dur\nEñél man tafel = lecteur de disquette\nNkok = programme\nKélélinyuma = interrupteur de courant\nKei i tehe nledek tafel = voyant lumineux du disque dur\nKei i péhméne = imprimante\nNdes manvin = internet\nLiyééne = site\nMboge = sud\nYAÔNDE, 02 maye sép 2006\nBikila bi mudaa jém\n1)Mudaa jém a nje bé matjee ma kôp tigale man mabong ma tombog nye, a bénnga mbek.\n2)Mudaa jém a nje bé pal nuga (libal li nuga) tigale man a gwééna nkéna nyo.\n3)Mudaa jém a mbak bé mudaa mpe ño tigale ngop i man i nlép man i joo.\nPal = kôô i gwé bé dinoo (hiséé, sô, ngôi, nyaga i ke bisu).\nLibo = kôô i gwé dinoo (nyik, kôôsi, mbahge i ke bisu).\nHanano man nyen a nlama je matjee inyuule litjee li gwé gwom gwobisôna kikii milik.\nYaônde, 18 matjel 2013\nYAÔNDE, 16 DIPOS 2007\nGuii bis mis : sourcils\nBilélép bi mis : cils\nBikôkôp bi mis : paupières\nPuba jis : sclérotique ( blanc de l'œil)\nNlanga jis : iris\nLituba li nlanga jis : pupille\nItéé i jis : rétine\nPañ jis : côté de l'œil\nLaakôp i jis : cornée\nLilôi li jis : cataracte\nMalémôke ma jis : cristallin\nTén jis : conjonctive\nPublié par antoinepondipondi à 05:47 Aucun commentaire:\nHala wee u nhoñol le wa kôhna ndimbhe ni i jam u mbemb. Hala wee u mpide ngim yom, hala wee mapide moñ u mbemb mo ni ngim mut inyuule u nyéñ manjel momasôna u ntehe bé ndimbhe ni wemede jon u nigbe ngim mut tole ngim yom.\nYom u nlama yi, yo ini le, libôm li njiñge li ha bé yom. Inyuu hala nyen u nlama bé bii niñ yoñ i moo ma mut binam. U nlama toñ i sélés boña woñ, le u niñ ni pék, le u sal ni moo moñ. U nlama toñ ndi wa léba i njel u nlama noñ. U nlama ba mut mban. U yi ni le mut a modob a nla bé kohna jam. Jon u nog le:koo i nje bé i édi. Ingéda u nheñ ni wemede u nla bana botñem le ni mahôla ma Hilôlômbi wa pam i homa u gwés ke. Jon u kenek u lalak a yémbél ntôndôô liké. Mut a yé a ba a gwé botñem le kikii a nañ, a bii, a bot mboda. Mut a yé a ba a gwé botñem le, a bumbul i yom a nsal. Mut a yé a ba a gwé botñem le ndutu a nok, ya mal. Mut a yé a ba a gwé botñem le, binoode bi mam a mboma, a yémbél mo. Mut a yé a ba a gwé botñem le, hémle yé ya hôla nye. Mut yé a ba a gwé botñem le, a ôô bisélél gwéé. Mut a yé a ba a gwé botñem le, a bana nkus inyuu i yibil sabe nyunga. Mut a yé a ba a gwé botñem le, a bañ bee inyuu mbôô wéé. Mut a yé a ba a gwé botñem le, a yoñ ane i lona mahol i loñyéé i ke bisu.\nPublié par antoinepondipondi à 05:40 Aucun commentaire:\nHala a yé mam u nhégda mahoñol moñ. I mam ma, ma mbénge niñ yoñ, litehge u ntehe niñ i nkoñ isi, litehge u ntehe ngim yom.\nI jam li jon li mboñ le mut a mbatba too i jam a mboñ li yé longe tole béba. I jam li, li mboñ ki mut le a batba too i jam a mboñ jon a lamga boñ. Jon u nog le ñem u nkéés mut ibale i yom a mboñ i nkiha bé ni mahoñol ma mboda bôt ni i yom a nyi le a lamga boñ. Inyuu hala nyen bôt ba kôba ba bi kal le, mut nyen a nyilis bot yé le bot biwada. Jon mut a nlama toñ le ñem wéé u kéés bañ nye ni maboñog méé. U nlama ni yi le, niñ uniñ yon i ñunda maboñog moñ.\nDi nla ki kal le, kiññem i yé liyi mut a nyi niñ yé yemede ni mahoñol méé. I kiññem ini, i nlôl mut ingéda a neebe ôt mahoñol ni nyemede. Jon u nog le:ngwo i yi jôl jé ni ñem i nsébla. Ibale bo ndi u ngwés boñ jam, u yi ni le, sô i lok kôm i pédak.\nHitok = totogajañ\nHiôô hi pôndôl = ngim pôndôl\nHiôô = ntén hinuni\nTotogajañ = hitok\n22 Kôp lép\n23 Kembee ngii\n31 Mbo i sae


Ni gwé ngôñ i yiba ni njee, ni kôhna bisai gwé? | Yigil\nBA BI TI BOMEDE NKIKIP Ba nti bomede nkikip ni ñem wap wonsôna—I Myanmar\nNi gwé ngôñ i yiba ni njee, ni kôhna bisai gwé?\nBaa u mbok mis moñ yak Yéhôva?\n“Njee a yé i pes i Yéhôva?”\nDi yé ba Yéhôva\nBana ñem ngôô inyu “bôt bobasôna”\nLelaa u nla boñ le yigil yoñ Bibel i ba lam ni mahee\nNkum Ntat—Inyu yigil | Njéba 2018\nAÑ I HOP U Afrikaans Albania Amharik Arabik Arménia Aserbajañ Aserbajañ (Syrilik) Aymata Basaa (Kamerun) Bausa Bikol Birman Bule Bulgaria Damara Dangme Danmark Digor Duala Edo Fiji Finland Fon Ga Grikia Guarani Gujarati Gun Géorgia Hiligaynon Hilémb hi moo hi Añgôla Hilémb hi moo hi Filipin Hindi Hiri Motu Héber Ibanag Iloko Indônésia Islañdia Isoko Istônia Italia Jaman Kabiye Kabuverdianu Kannada Katalan Kebuanô Kikamba Kikaonde Kikuyu Kina Cañtoñ (Ba nhôyôs) Kina Cañtoñ (Lem lôñ) Kina Mandareñ (Ba nhôyôs) Kina Mandareñ (Lem lôñ) Kinyarwanda Kirgisistañ Kisonge Kongo Kréol i Ayiti Kréol i Bélis Krôasia Kurdish kurmanji (Caucase) Kurdish kurmanji (Kirilik) Kwangali Kwanyama Kôré Liétuwa Luganda Lunda Luô Létônia Madagaskar Makédônia Malay Malayalam Mam Mambwé-Lungu Marathi Martjal Mbunda Môñgôlia Nahuatl (Guérérô) Nahuatl (Huasteka) Ndonga Ndébélé (Simbabwé) Ngisi Norwégia Nyanja Nzema Népal Oromo Otetela Oñgri Pangasinan Panya Persia Pijin i biôn bi Salômô Ponape Potoki Potoki (Eurôpa) Pulasi Punjabi Pôlan Quechua (Bôliwai) Rumania Ruslan Samoa Sangô Sepedi Serbia Serbia (Rôma) Sesôthô (Afrika i Nwel mbok) Sesôthô (Lésôtô) Shôna Sidama Silosi Sinhala Slôwakia Slôwénia Sranan-tongo Swahili Swati Swéden Tagalog Tailand Tajiki Tamul Tetun Dili Tigrinya Tiv Tjibemba Tjitjéwa Tjitoñga Tjitoñga (Malawi) Tjitoñga (Simbabwé) Tjiyao Tjékôslôwakia Tojolabal Tonga Tseltal Tsonga Tsotsil Tswana Turkai Tuwalia Twi Télungu Ukren Urhobo Usbékistañ Wetnam Wolaita Xhosa Yapan Yôruba Zulu Éfik Éwé Ôland Ôsetia\n“Nyambe a ta bé mut a téé bé sép le a hôya nson nan, to i gwéha ni bi éba inyu jôl jé.”—LÔK HÉBER 6:10.\nTJÉMBI: 39, 30\nNi gwé ngôñ i yiba ni njee?\nKii di nlama bé hôya inyu mayéga ma Yéhôva a nti bés?\nLelaa Yéhôva a bi unda le a bi hôya bé Maria bo Yésu, a ti ki bo bibom?\n1. Imbe ngôñ hiki wada wés a bi gwééna, hala a nkobla le kii?\nU NÔGDA lelaa ngéda mut u nyi, u gwéhék ki, a nhôya jôl joñ tole a nyi ha bé to we? Hala a nla tômbôs we. Inyuki? Inyule hiki wada wés a bi héga ni ngôñ i yiba ni bape. I yi di nkal hana le bape ba yi bés, i ta ndik bé le ba bigda njee di yé; ndi le ba yi umbe ntén mut di yé, ni mambe mam malam di mboñ.—Ñañga bôt 11:16; Hiôb 31:6.\n2, 3. Lelaa ngôñ i kôs bibégés i nla bep? (Béñge titii i bibôdle.)\n2 Ibale di nyoñ bé matat, ngôñ yés i kôs bibégés i nla bep inyule di yé bikwéha. Hala a nla tinde bés i saba mbôm môl i i kôli bé. Nkoñ isi u Satan u nhôñôs ngôñ i yiba ni ngandak bôt, u ntinde ki bés i yéñ lipém di kôli bé bana, lipém li li kôli ndik ni Isañ wés Nungingii, le Yéhôva Nyambe.—Masoola 4:11.\n3 Dilo di Yésu, baéga base bahogi ba bé yéñ môl makeñi, ni mbôm bitel. Jon Yésu a béhe banigil bé le: “Ni yihge inyu bayimbén, ba ba ngwés hiômna mintingil mi mbot, ni mayéga bibôm, ni biyééne bi bisu mandap ma mitin, ni bahoma ba bisu i mangand.” A kônde le: “Bana bon b’a kôs mbagi nôgôs i nlôôha.” (Lukas 20:46, 47) Maselna ni bo, Yésu a bi bégés hiyeyeba hi yik muda hiada inyu likébla jé li titigi, tolakii ngandak bôt ipe i bi yimbe bé yom a bi boñ. (Lukas 21:1-4) Litehge li mam li Yésu inyu jam li ngôñ yiba ni li kôs bibégés li bé mahéñha ni litehge li mam li bôt bape ba ngéda yé. Yigil ini, i ga hôla bés i tééda litehge lilam li mam di mboñ, kiki Yéhôva Djob a ngwés.\nNI NLÔÔHA YÉÑ I YIBA NI NJEE?\n4. Di nlama lôôha yéñ i yiba ni njee, inyuki?\n4 Biliya di mboñ bi ñunda le di nlôôha yéñ i yiba ni njee, ni ti bés bibégés? Di ngwés bé kôna bôt ba nkoñ isi ba ba mboñ bisuklu bikeñi, ba ba njôp manyuñga makeñi, ni ba ba ntuk i nkoñ isi inyu yiba. Ndi, hoñol bibuk Paul a bi gwélél inyu toñol jam li: “Ndi nano le ni mpam i yi Nyambe, tole ni nla kal le Nyambe a mal yi bé, lelaa ni ntémb ni hielba inyu noñ gwañga bi mam ni mam ma ta bé nseñ, ni sômblak ki tiimba yila minkol mi mam ma?” (Galatia 4:9, MN.) Kinje nsima nkeñi! Di nla “yiba ni Nyambe,” Nkena ngiinda yosôna. A gwé ngôñ le di ba mawanda mé. Nyimam wada a kal le, ha ngéda i di “nhee diye i mis mé.” Ngéda Yéhôva a nyoñ bés kiki mawanda mé, di nyônôs toi njômbi i bi tinde nye i hek bés.—Ñañal 12:13, 14.\n5. Bimbe bitelbene di nlama yoñ inyu yiba ni Djob?\n5 Môsi a bi tehe bisai bi i niñ yé. Ngéda a bi soohe Yéhôva le a hôla nye i tibil yi manjel Mé, Yéhôva a timbhe nye le: “Yak jam Iini u mpot, m’a boñ jo; inyule u bi léba karis i mis mem, me nyi ki we ni jôl.” (Manyodi 33:12-17) Yak bés di nla kôhna bisai bikeñi ibale Yéhôva a mpam i yi bés tôbôtôbô. Ndi kii di nlama boñ inyu yiba ni Yéhôva? Di nlama gwés nye, ni ti bésbomede nkikip i boñ sômbôl yé.—Añ 1 Korintô 8:3.\n6, 7. Kii i nla boñ bés le di nimis maada més ni Yéhôva?\n6 Ndi, di nlama yéñ tééda maada més malam ni Isañ wés Nungingii. Kiki bikristen bi Galatia bi Paul a tilna, yak bés di nlama keñgle i yila minkol mi “gwañga bi mam ni mam ma ta bé nseñ” munu nkoñ isi unu, yak ni nyiña u lipém jé. (Galatia 4:9, MN.) Bikristen bi hiai bisu bi bi hol ikepam likala le bi yiba ni Nyambe. Ndi, Paul a kal le minlélém mi bilôk bikéé mi bi “hielba inyu noñ gwañga bi mam ni mam ma ta bé nseñ.” A yé ndik wengoñle Paul a bé kal le: “Nano nu ni mal bol ha likala li, inyuki ni ntémb i bijôñ bi mam bi bi gwé bé mahee ni bi tjôô?”\n7 Baa jam li, li nla yak pémél bés i len ini? Ñ, li nla pémél bés. Ngéda di bi yila kristen, kiki Paul, bebek di bi tjôô lipém li nkoñ isi u Satan. (Añ Filipi 3:7, 8.) I nla ki pam le di bi tjél kena suklu yés haa, di tjél bana bitel bikeñi i homa wés bôlô, tole di bi tjél ngwañap ni njel mam ma nyuñga. Bebek ki le jôl jés li bé le li ke ngan, tole di bé le di ba ngwañ inyule di bé mut ntuba nunkeñi tole mut mintuk nunkeñi, ndi di bi kôm mam ma momasôna mbus. (Lôk Héber 11:24-27) Kinje bijôñ i tehe makidik malam ma kiki ngim mam le di nles! I bana mahoñol ma, i nla ntinde bés i témb ke yéñ “gwañga bi mam ni mam ma ta bé nseñ” i nkoñ isi.\nLÉDÉS NGÔÑ YOÑ I YIBA NI YÉHÔVA\n8. Kii i ga hôla bés i lôôha bana ngôñ le di yiba ni Yéhôva?\n8 Kii i ga hôla bés i kônde yiba ni Yéhôva, ni i kôs bibégés gwé ndi ha ni nkoñ isi bé? Inyu boñ hala, di nlama bigda mam ima ma yé nseñ. Pog, Yéhôva a’ hôya bé kekikel nson u bet ba ntéñbe i gwélél nye. (Añ Lôk Héber 6:10; 11:6) A ndiihe hiki ngwélél wé, ni ki le “a ta bé mut a téé bé sép” inyu hôya bôt ba ntéñbe ni nye. Hiki ngéda Yéhôva “a nyi ba ba yé bé.” (2 Timôtéô 2:19) Djob “a nyi njel bôt ba téé sép,” a nyi ki lelaa a sôñ bagwélél bé ikété manoodana.—Tjémbi 1:6; 2 Pétrô 2:9.\n9. Ti dihéga di ñéba lelaa Yéhôva a bi unda le a bé tôñ litén jé.\n9 Mangéda mahogi, Yéhôva a bi unda le a nhôya bé litén jé ni njel bihélha bi mam a bi bôñôl jo. (2 Miñañ 20:20, 29) Kiki hihéga, di hoñol lelaa a bi tohol litén jé i Tuye Nkôibaga, ngéda Faraô ni ntôñ wé gwét nkeñi ba bé noñ bo. (Manyodi 14:21-30; Tjémbi 106:9-11) Jam li, li bi lôôha hélés bôt mu pes mbok i, kayéle li bi ke ni bisu i pôda 40 nwii mbus ngéda. (Yôsua 2:9-11) Kinje makénd di nkôs ngéda di nsoñda mu miñañ mi, i yi lelaa Yéhôva a bi gwés, a tohol ki litén jé ngéda kôba; inyule kiki Bibel i bôk legel, le ndék ngéda wee Gôg nu Magôg a nleñ bés gwét! (Ezékiel 38:8-12) Ha ngéda i, di ga lôôha ba maséé i yi le di mboñ biliya i yiba ni Djob jés, ndi ha ni nkoñ isi bé.\n10. Limbe jam di nlama bigda inyu ngap Yéhôva a gwé i yi yom di mboñ, ni i ti bés mayéga?\n10 Jam li mahee lipe di nlama bigda li yé le: Di nla yiba ni Yéhôva, kayéle a ti ki bés mayéga i likala di mah hégda bé. I bet ba mboñ mam malam inyu nene loñge i mis ma bôt, ba ga kôs bé bom i Yéhôva. Inyuki? Inyule bibégés bôt bape ba nti bo bi yé bom ba mal kôs, ba gwé ha bé bom ipe. (Añ Matéô 6:1-5.) Ndi, Yésu a kal le Isañ a “ntehe nyoo nditi (tole lisol),” a ga bom i bet ba nkôs bé nsaa inyu loñge ba mbôñôl bôt bape. A nyimbe i nya minson i, a’ saa ki hiki wada wés inoñnaga ni bôlô a nsal. Ndi, ngim mangéda a yé a ti bés bibom i nya di bemek bé. Di wan ndék dihéga.\nMAÑGE MUDA NU SUHULNYU A NYIBA I NYA A BEMEK BÉ\n11. Lelaa Yéhôva a unda le a bé yi Maria, ni le a bé bebee i sayap nye?\n11 Ngéda ngeñ i bi kola le Man Djob a gwéé kiki mut binam, Yéhôva a pohol hingonda hiada hi hi bé konji le Maria, muda suhulnyu, i ba nyañ hélha man nunu. Maria a bé niñ i man tison i Nasarét, haa ni mbôm tison i Yérusalem ni témpel yé ilam kiyaga. (Añ Lukas 1:26-33.) Inyuki Maria nyen Djob a pohol inyu nsima u? Añgel Gabriel a kal nye le a “nkôs [konangoo i mbuña ñañ] i Nyambe.” Maria a bi éba hémle i ngui mu kii a bi kwel ni mut wé lihaa le Élisabét mbus ngéda. (Lukas 1:46-55) Ñ, Yéhôva a bi yoñ ngéda i béñge Maria, mu kii a bé a tiñi ni nye, a ti nye nsima a bé bem bé.\n12, 13. Imbe njel Djob a gwélél inyu unda le a bé yi Yésu mbus ligwéé jé, ni ngéda ba kena nye i témpel mbus 40 ma dilo?\n12 Ngeñ Maria a bi gwal Yésu, Yéhôva a bi ti bé bangomin tole baane ba Yérusalem ni ba Bétléhém lipém inyu yis bo le Man wé a ngwéé. A bi om biañgel i tehe batééda mintômba ba suhulnyu ba ba bé bikai i Bétléhém. (Lukas 2:8-14) Mbus, batééda mintômba ba, ba bi ke i yuuga nkéñéé man u. (Lukas 2:15-17) Hala a bi lôôha hélés Maria bo nlô wé Yôsep i tehe le ba bé ti Yésu lipém i nya i! Nano di béñge maselna ipôla liboñok li mam li Yéhôva ni li Nsohop. Ngéda Satan a bi ep bayi tjôdôt i yuuga Yésu ni bagwal bé, tison i Yérusalem yosôna i bi sihla ngéda ngan ligwéé li Yésu i bi tjama. (Matéô 2:3) Kiki mbok yosôna i bi yi le Yésu a ngwéé, hala a bi sôk lona nyemb i ngandak boñge ngi njom.—Matéô 2:16.\n13 Mbus môm ma-na ma dilo ma ligwéé li Yésu, Maria a bé lama ke i témpel Yérusalem inyu ti Yéhôva sesema, liké li yom kiki bo kilôméta 9 ni Bétléhém. (Lukas 2:22-24) Mu kii Maria, Yôsep ni Yésu ba bé ke i témpel, Maria a bé lama badba too i prisi i bé sal i témpel, i bé lama yis bôt nson Yésu a’ boñ dilo di nlo. Ñ, Yésu a kôs toi lipém, ndi he kiki Maria a bé bemek bé. Yéhôva a gwélél ndigi “mut a téé sép, a singge Nyambe ñem,” le Siméôn, ni mañ yik muda u 84 nwii le Ana, nu a bé mpôdôl, inyu yis bôt le man nu nyen a bé lama yila Mésia ba bi legel, tole Kristô.—Lukas 2:25-38.\n14. Bimbe bisai bi Yéhôva Maria a bi kôs?\n14 Ndi baa Yéhôva a bi ke ni bisu i bigda nson Maria, kiki a bi yoñ ndun i néñés Man wé? Ntiik, a bigda nye. Djob a bi tééda minson ni bibuk gwé ikété Bibel. I nene le, Maria a bé la bé hiôm i téé likalô ni Yésu mu nwii maa ni pes mi nson wé. Inyule i nene le a bé yik muda, a bé lama yén i Nasarét. To hala kii a bi les ngim mam, a bé ha ipañ Yésu ngéda a bi wo. (Yôhanes 19:26) Mbus ngéda, Maria a bé ha ni banigil mu ndék dilo ilole ba nkôs mbuu mpubi i Pentékôt. (Minson mi baôma 1:13, 14) I nene le a bi kôs mbuu mpubi nlélém ngéda ni bana bape ba ba bé ha yokela. Ibale hala, wee yak nye a bi kôs nsima i bana botñem i niñ i ngii ni Yésu i boga ni boga. Kinje loñge bom inyu ndéñbe yé i nson Djob!\nYÉHÔVA A BI YI MAN WÉ\n15. Ngéda Yésu a bé hana isi, lelaa Yéhôva a bi éba le a bé gwés Man wé?\n15 Yésu a bi noode bé yéñ lipém li baéga base tole baéga mam ma m’bô ha ngéda yé. Ndi kinje makénd a bi lama kôs ngeñ Yéhôva a unda letee ni ngélé aa le a bé yi njee a yé, kiñ i Yéhôva yomede i lôlak ngii. Kunda yada mbus sôble i Yésu i Lom Yordan, Yéhôva a kal le: “Man wem nu gwéha nunu, a nlémél me.” (Matéô 3:17) Ntiik, Yôhanes Nsôble nyetama nyen a bi nok bibañga bi. Yom kiki bo nwii wada ilole Yésu a nwo, baôma bé baa ba bi nok Yéhôva a nkal inyu Yésu le: “Nunu a yé Man wem nu gwéha, a nlémél me; bé emblana nye.” (Matéô 17:5) Sôk bi sôk, ndék dilo ndigi ilole Yésu a nwo, Yéhôva a bi témb a pôdôs Man wé, kiñ i lôlak i ngii.—Yôhanes 12:28.\nBimbe biniigana di nla ôt mu kii Yéhôva a bi unda le a yé maséé ni Man, a bom ki nye? (Béñge maben 15-17)\n16, 17. Lelaa Yéhôva a ti Yésu lipém i nya hélha?\n16 Tolakii Yésu a bé yi le a’ wo béba nyemb, ni le ba bé ôm nye nsohi le a yé mpuñgul mam ma Nyambe, a bi soohe le sômbôl Yéhôva yon i bôña, ha sômbôl yé bé. (Matéô 26:39, 42) “A hônba kék njiiha, a bida bé ni wonyuu,” a bé yéñ bé yiba ni nkoñ isi, ndik ni Isañ. (Lôk Héber 12:2) Lelaa Yéhôva a unda le a bé maséé ni nye?\n17 Ngéda a bé hana isi, Yésu a bi soohe Isañ le a témb a ti nye lipém li a bééna i ngii. (Yôhanes 17:5) Jam jo ki jo li ñunda bé le Yésu a bé yéñ kôs iloo ha. A bé yéñ bé ngim “tel i tôbôtôbô” i ngii. Ndi kii Yéhôva a bi boñ? A ti Yésu lipém i nya hélha mu kii a tugul nye, “a yôgbaha nye [a bii nye ngii mam momasôna]”, a ti ki nye ngim yom mut nye ki nye a bé ngi bana ha ngéda i—hala wee niñ i mbuu i i nla bé wo! * (Filipi 2:9; 1 Timôtéô 6:16) Ñ, Yéhôva a unda toi i nya hélha le a bé maséé inyu nson nlam u Yésu, a ti ki nye bom!\n18. Kii i ga hôla bés i keñgle lem i yéñ lémél nkoñ isi unu?\n18 Kii i nhôla bés i keñgle lem i yéñ lémél nkoñ isi? Di bii mahoñol le Yéhôva a’ hôya bé kekikel nson u bet ba ntéñbe i gwélél nye, ni le a mbéna gwélél manjel ma hélha inyu bom bo. Njee a nyi bimbe bisai bi mbem bés i dilo di nlo? Ndi inyu len, mu kii di nhônba mandutu ni manoodana ma béba nkoñ isi unu, di nlama bigda le nkoñ isi unu ni mam momasôna u nla ti, u gwéa tagbe. (1 Yôhanes 2:17) Isañ wés nu gwéha le Yéhôva, ‘a ta bé mut a téé bé sép le a hôya nson wés, to i gwéha di bi éba inyu jôl jé.’ (Lôk Héber 6:10) Ñ, a’ unda toi le a nhôya bé bés—bebek yak i likala di ta bé le di hégda i len ini!\n^ liboñ 17 Hala a bé lama ba bisai bi a bé bem bé, inyule ba bé ngi sima i nya bibom ikété Bitilna bi Lôk Héber.\nNKUM NTAT—INYU YIGIL Njéba 2018


Culture Basaa: mars 2010\nles vidéos du mois de janvier 2010 aux adresses suivantes: http://www.youtube.com/my_playlists?pi=0&ps=20&sf=&sa=0&dm=0&p=85CD28FD989E9394 Toutes les vidéos culture basaa http://www.youtube.com/my_playlists?pi=0&ps=20&sa=0&dm=0&p=D8DC1F56D172C86B\nPublié par antoinepondipondi à 02:04 Aucun commentaire:\nHÉMLE NI MBOG\nDi nla kobol i bug ini le hémle ni kal le hala a yé ngim nson bôt ba nsal. Jon hémle i nhéñha ni ngéda. Sañ i mahoñol i njuba tole gwét bi nla juba inyu i boñ le bôt ba bana hémle.\nIngéda bôt ba kôba ba bé ikété Ngog Lituba, ngim bon ba mee i bé hémle le liemb li nla boñ le ba yémbél i bôt ba bé jôs bo gwét. Bon ba mee bape ba bi ha bôdôl yap yag Hilôlômbi ni mahoñol mana le, ndigi nyetama nyen a nla tohol litén li mee. Kikii litén li mee li nyémbél i gwét bini, ndi base i sôkbôk i lo. I base ini i bi héñha i hémle bon ba mee ba bé ba gwé noñnaga ni liemb, ngambi i ke bisu. Jon u nog le, ngambi i nkomol bé Hilôlômbi.\nMbog i nyibil bilap. Hala wee mbog i mboñ mut le a sélés boña wé inyu i yi lelaa mam ma nke, hee mbale i sôli i ke bisu. I njel ini mut a nyoñ inyu i yi mbog i tabé ngwa. Jon u nog le, mbog i yé makwo ma ñyéé, mbog i kwog, mbog i nyodag. U nogog ki le, yi i yé miño mi lép. Bambombog ni mintôô mi bôt bon ba bi boñ le bon ba mee ba kônde bana yi ni i njel ini le hémle yap i bi tinde bo le ba ôô bisélél gwap, ba ôt mahoñol inyu i ti maôñ, ba léba bee inyu i tibil makon, ba oo tjôdôt môi, ba léba lelaa ba nla nol binuga, ba bana nko ni toga i ke bisu.\nLibogog li niñ lini jon li bi boñ le Hilôlômbi a bé i ñem i hikii man mee. Jon man mee a bé nigbene i tôl Hilôlômbi, a yik le Hilôlômbi a yé nye banga mahôla.\nNgim biyi i yé bilembe. Gwon bi nlo i ôbôs base. Jon u nlama badba le : kii i yé mbog base? Inyule mbog base i mbagla bé ni mbañ. I mut a nkal we le mabui u ngwélél ma yé sat, nye a nyoñ mabui mana ni ndoñol u nti nye inyu i tibil bôt bé ni bañ bee bi a nuñul ni nkoñ isi i ke bisu. Jon u nog le, ba nkés bé mbog i ngii mbog. Libogog li mam ma ntôñ i base li nla boñ le hémle i sôs ni i njel ini le ngim liboñog li mam i nhoñol le i nla timbhe hikii yom i ke bisu.\nIsañ a yé mut a mbôdôl ngim yom, mut a nyis bôt ngim jam. Bôt ba kôba ba bé yi bé jôi li Hilôlômbi inyule Hilôlômbi a gwé bé nwaa ndi ba bé yi môi méé mape, ma ma ñunda kikii a bi heg ngii ni isi hala wee Batuupék ni nson wé, hala wee Njombongo. I môi mana ma ñunda mbog i gwé nwaa. Jon u ntehe le ngii i tabé isi, malép ma tabé môô, mbén i nti ndoñol ni nwaa i hikii yom. Mut a nyéñ i yi mam ndi mut a nyi bé bisu bi mbog.\nYom u nlama tééda, yo ini le, mbog ni hémle bi yékna bé. I mut a nyan mbog yé a nyila wañ mut, hémle yé i nla habé hôla nye i bana yi ni pék. Inyule i yi ni pék mut a mbana, mut numpe a nla bé héya gwo.\nYaônde, 01 matumb 2010\nPublié par antoinepondipondi à 01:42 Aucun commentaire:\nBôt ba kôba ba bi tehe nseñ i kodba wap inyu i bégés ni ti Hilôlômbi lipém ingéda Hilôlômbi a bi hôla bo i yémbél i bôt ba bé jôs bo gwét i Ngog Lituba.\nIngéda ni kodba hala wee ni mbomna ni bôt bape inyu i yi ni tééda le ni nlama bé hôya biniigana bi Hilôlômbi nu a bi tohol bôt ba kôba.\nIbale di mpôdna hanyen Nwet a nla gwel mbiñ mam inyu litén li mee. Jon u nog le, diléléba di kodbaga, ndi di hulus lom.\nBôt ba kôba ba bé yi le ba nlama ti mam map Hilôlômbi inyule yom yokiyo i nai bé nye. Jon man mee a nlama hoñol Hilôlômbi ni bilôg bi isañ hikii kel.\nYaônde, 12 matjel 2010\nPublié par antoinepondipondi à 01:41 Aucun commentaire:\nHISÉÉ I TI\nHISÉÉ I TI, NJÉÉ I TI\nDi nla kobol i ngén ini ni kal le ingéda u ngwés bagal nkaa longe libaglag, u nlama nog i mut a nsoman ni i mut ba nsoman. Hala wee hikii yom mut a nsoman a nti bikéhene, yag i mut ba nsoman a nlama yi yo ndi a ti mahoñol mé noñnaga ni i yom i. Jon ingéda mut a nsoman a nti ndoñol, i mut ba nsoman a nlama ba i ti inyu emble. Ingéd a i mut ba nsoman a nyoñ hop, i mut a nsoman nye a nlama ba a téé inyu i emble nye.\nJon mbagi i nlama unda hop i mut a nsoman a mpot ni ndimbhe i mut ba nsoman, bo ibaa ba bag ba téé bisu bi nkéés. Mut a nlama bé boñ nkaa mbus yada. U nlama bé sôô mut le u nsoman nye tigale a yi bé mbagi. Jon u nog le, u sôô nkaa, u sôô mbagi. Mbén i nkokse i mut a nsôô mut numpe le a nsoman nye.\nYaônde, 31 kondoñ 2010\nPublié par antoinepondipondi à 01:38 Aucun commentaire:\nDi nla kobol i bug ini ni kal le hala a yé i héya yom i mut, bigwel moo bi mut. Jon wip i yé ngandla i mbamba to bisôsôli. Wip i tabé longe inyule mut a nsal inyu i bana bigwel moo ndi we u lo u bôk mbén le i mut nunu a tiimba ki sal inyu i bana tjom. Loñ i nkokse mut wip. Ndi lelaa u nla yi le mut a nibil we? U pot bañ le mut a gwé we yom, hee u ngwel nye ni moo. Jon u nog le, ba nôñôl bé wip mabal. Hala wee u nlama hige mut wip. Ngim biloñ i nol mut wip ibale i nene toi le a nip. Inyu hala nyen u nog le, ba nola bé njagi, ndigi wip. Jon mut a nla nip linyuma, bitamb, moni, mbod, nkuu mahop, nkuu bitidii i ke bisu.\nMbén i kokse bé wip ipôla babiina, ipôla bagwal ni bon bap, ipôla yig munlôm to yig muda inyu i boñ le a yep bañ ni jis li mbôngôô. Mbén i nkokse mut a ntééda to gwélél yom i wip.\nPublié par antoinepondipondi à 01:34 Aucun commentaire: